cyanic-selkie/wikianc huggingface dataset:
རྡོ་རྗེ་བྲག་དགོན།
རྒྱལ་དབང་ལྔ་པ་རིན་པོ་ཆེ།
རྒྱལ་ཀུན་སྙིང་རྗེའི་རང་གཟུགས་འཕགས་མཆོག་ཕྱག་ན་པདྨོ་དགེ་བའི་བཤེས་གཉེན་གྱི་ཚུལ་དུ་བྱོན་པ་གོང་ས་རྒྱལ་དབང་ལྔ་པ་ཆེན་པོ་ངག་དབང་བློ་བཟང་རྒྱ་མཚོ་འཇིགས་མེད་གོ་ཆ་ཐུབ་བསྟན་ལང་ཚོའི་སྡེ་ནི། བློན་པོ་བཀའ་ཐང་ལས། རྒྱལ་པོ་ཁྲི་སྲོང་སྡེ་བཙན་ཉིད༔ སྐུ་གསུང་ཐུགས་ཡོན་འཕྲིན་ལས་ལྔ༔ འཕྲུལ་ལྔ་བསྒྱུར་བའི་སྟོབས་སུ་འགྱུར༔  འདྲ་མིན་ཞིག་དང་མ་ནོར་ན༔ གཟུགས་སྐུ་གཉིས་ཀྱིས་འགྲོ་དོན་མཛད༔ བྱང་མི་འདུལ་བྱ་གནམ་སའི་བདག༔ ཟ་ཧོར་ཆབ་ལས་འབེབས་པ་འབྱུང༔ ཞེས་གསུང་པ་སོགས་ལུང་དུ་མ་ལས་ཡང་ཡང་བསྔགས་པའི་སྐྱེས་བུ་འདི་ཉིད་ནི། ཡབ་ཟ་ཧོར་བདུད་འདུལ་རབ་བརྟན་དང་ཡུམ་ནི་ལྷ་འདྲེ་བཀའ་ཐང་ལས་ལུང་བསྟན་པ་བཞིན་ས་སྐྱ་དཔོན་ཆེན་ཨང་ལེང་གྱི་བརྒྱུད་པ་ལས་ཡར་འབྲོག་ཁྲི་ལྕམ་ཀུན་དགའ་ལྷ་མཛེས་གཉིས་ཀྱི་སྲས་སུ་སྤྱི་ལོ་༡༦༡༧་བོད་རབ་བྱུང་བཅུ་པའི་མེ་སྦྲུལ་གྱི་ལོའི་ཧོར་ཟླ་དགུ་པའི་ཚེས་ཉེར་གསུམ་ལ་མཚན་དཔེའི་དཀྱིལ་འཁོར་མངོན་པར་བཞད་པར་གྱུར། དེ་སྐབས་རིག་འཛིན་ངག་གི་དབང་པོས་ཚེ་དབང་དང་རིམ་གྲོ་གནང་། གཞན་ཡང་ཚེ་རབ་དུ་མར་བླ་སློབ་ཀྱི་འབྲེལ་བ་ཡོད་པར་གསུངས་པའི་རིག་འཛིན་ཆེན་པོ་ཉིད་ལས་བཀའ་དབང་དང་ཆོས་འབྲེལ་ཐོག་མར་གསན་པས་གསང་ཆེན་རྙིང་མར་རྟེན་འབྲེལ་འགྲིག་ཅིང་བར་ཆད་སེལ་བའི་ལེགས་ཚོགས་སུ་གྱུར། པཎ་ཆེན་བློ་བཟང་ཆོས་རྒྱན་དང་དགའ་ལྡན་ཁྲི་རིན་པོ་ཆེ་འཇམ་དབྱངས་དཀོན་མཆོག་ཆོས་འཕེལ་གཉིས་ཀྱིས་རྒྱལ་བ་ཡོན་ཏན་རྒྱ་མཚོའི་སྐུ་སྐྱེར་ངེས་འཛིན་མཛད་ནས་རྒྱལ་བ་གོང་མའི་ཁྲི་ལ་ཁམས་གསུམ་འགྲོ་བ་ལྷ་དང་བཅས་པའི་མངའ་གསོལ་མཛད།ཁྲི་ཆེན་འཇམ་དབྱངས་དཀོན་མཆོག་ཆོས་འཕེལ་གྱི་དྲུང་དུ་མདོ་སྔགས་གསན་སྦྱོང་མཐར་ཕྱིན་པར་མཛད། གསང་སྔགས་གསར་རྙིང་གི་ཆོས་གསན་པའི་དགེ་བའི་བཤེས་གཉེན་ནི་དགའ་ལྡན་ཁྲི་ཆེན་དཀོན་མཆོག་ཆོས་འཕེལ། ཞ་ལུ་རིན་ཆེན་བསོད་ནམས་མཆོག་གྲུབ། ཁྱབ་བདག་བཀའ་འགྱུར་བ་མགོན་པོ་བསོད་ནམས་མཆོག་ལྡན། ཕ་ཝང་ཁ་པ་འཁོན་སྟོན་དཔལ་འབྱོར་ལྷུན་གྲུབ། སྨན་ལུང་བློ་མཆོག་རིག་པ་རྡོ་རྗེ། ཟུར་ཆེན་ཆོས་དབྱིངས་རང་གྲོལ། གཏེར་བདག་གླིང་པ། རིག་འཛིན་ངག་གི་དབང་པོ་ལ་སོགས་ཡོངས་འཛིན་དགེ་བའི་བཤེས་གཉེན་དུ་མ་བསྟེན་ཏེ་རིག་པའི་གནས་ལྔ་མཐའ་དག་མཐར་ཕྱིན་པར་མཛད །གསང་སྔགས་གསར་རྙིང་གི་ཆོས་བཀའ་དབང་ལུང་མན་ངག་མང་པོ་གསན་རྒྱུ་མ་ལྷག་པ་ལྟ་བུ་མཛད་ཅིང་གསན་ཡིག་པོད་ཆེན་བཞིར་ལོངས་པ་ཡོད། བྱང་ཕྱོགས་ཧོར་གྱི་རྒྱལ་ཁམས་ཀྱི་མི་རྣམས་གདུག་རྩུབ་ཆེ་བས་བོད་ཁམས་དམག་གི་ཡང་ཡང་བཅོམ་ཞིང་ཁྱད་པར་འདི་སྐབས་དམག་དཔུང་ཤིན་ཏུ་ཆེ་བས་བོད་ཡུལ་ཐམས་ཅད་འཇོམས་པར་ཉེ་བ་ན། རྗེ་འདིའི་སྐུ་མཐོང་བ་དང་མཚན་ཐོས་པ་ཙམ་གྱིས་མི་དེ་དག་གི་གདུག་སེམས་ཞི་ནས་སྐུ་ཡི་ཆབ་འོག་ཏུ་འདུ་བར་བསྡུ་དངོས་བཞིས་བསྐྱངས་བར་མཛད་དེ་བོད་རྣམས་མཐའ་དམག་གི་འཇིགས་པ་ལས་སྐྱོབ། སོག་པོ་གུ་ཤྲི་བསྟན་འཛིན་ཆོས་རྒྱལ་གྱིས་བོད་ཐམས་ཅད་མངའ་འོག་ཏུ་བསྡུས་ནས་རྒྱལ་བ་ཐམས་ཅད་མཁྱེན་པ་འདི་ཉིད་དགུང་ལོ་ཉེར་ལྔ་ཕྱི་ལོ་༡༦༤༢བོད་རབ་བྱུང་བཅུ་གཅིག་ཆུ་རྟ་ལོར་བོད་ཁམས་ཡོངས་རྫོགས་ཕྱག་ཏུ་ཕུལ་ཞིང་འདི་ནས་བཟུངས་བོད་གཞུངས་དགའ་ལྡན་ཕོ་བྲང་དབུ་བརྙེས་ཏེ་བོད་ཁམས་སྤྱི་ལ་དབང་བསྒྱུར་མཛད་དེ་ཆོས་རྒྱལ་ཁྲི་སྲོང་ལྡེ་བཙན་དངོས་བཞིན་རྒྱལ་སྲིད་ཆོས་བཞིན་བསྐྱངས་བར་མཛད།  རྒྱལ་དབང་དང་སྡེ་སྲིད་སངས་རྒྱས་རྒྱ་མཚོ་གཉིས་ཆོས་རྒྱལ་ཡབ་སྲས་ཀྱི་བག་ཆགས་བརྟས་པས་བོད་ཁམས་སྤྱི་ལ་རླབས་ཆེན་གྱི་མཛད་པ་མཐའ་ཡས་པ་བསྐྱངས།  རྗེ་འདི་ཉིད་ཀྱི་དག་སྣང་གསང་བ་རྒྱ་ཅན་གྱི་ཟབ་གཏེར་དང་གསུང་རྩོམ་བསྟན་བཅོས་ལ་གསུང་འབུམ་པོད་ཆེན་ཉེར་ལྔ་བཞུགས། སྔ་འགྱུར་བྱང་གཏེར་གྱི་ཕུར་པའི་སྒྲུབ་ཆེན་ཆོག་ཁྲིགས་སོགས་ལོང་བ་མིག་ལྟ་བུའི་བསྙེན་ཡིག་སོགས་དུ་མ་ཞིག་མཆིས།  མཐར་དགུང་ལོ་དྲུག་བཅུ་རེ་དྲུག་པ་སྤྱི་ལོ་༡༦༨༢རབ་བྱུང་བཅུ་གཅིག་པའི་ཆུ་ཁྱི་ཟླ་བ་གཉིས་པའི་ཚེས་ཉེར་ལྔ་ལ་གཟུགས་སྐུའི་བཀོད་པ་བསྡུས་ནས་ཟངས་མདོག་དཔལ་གྱི་རི་བོ་པདྨ་འོད་ཀྱི་ཕོ་བྲང་དུ་གཤེགས།།
ཁུངས། སིམ་ལ་རྡོ་རྗེ་བྲག་བྱང་གཏེར་སྨོན་ལམ་ཚིག་མཛོད་རྩོམ་སྒྲིག་ལས་གཞིའི་མི་སྣ་ངོ་སྤྲོད་།
ཆུ་བཟང་རིན་པོ་ཆེ།
རྡོ་བྲག་བླ་ཁག་བཅུ་གསུམ་གྱི་ཡ་གྱལ་ཞིག་སྟེ། རྡོ་བྲག་༸སྐྱབས་མགོན་ཆུང་བཟང་ཞེས་སྔ་འགྱུར་རྙིང་མའི་མ་དགོན་དབུས་ཐུབས་སྟན་རྡོ་རྗེ་བྲག་གི་གདན་སའི་གདན་ཚབ་དང་མཁན་རིམ་སོགས་མཛད་པའི་བླ་མ་ཞིག་དང་། དེ་བཞིན་རྗེ་རང་གི་ཕྱག་བཏབ་པའི་གདན་ས་རྡོ་བྲག་བུ་དགོན་ཆུང་བཟང་རི་ཁྲོད་བདེ་ཆེན་བྱམས་གླིང་ཕྱག་འདེབས་འཛད་འཁུར་བཞེས་པས་ན་དགོན་མིང་བླ་མར་ཐོགས་ཏེ་སྐུ་ཕྲེང་རིམས་པར་རྡོ་བྲག་སྐྱབས་མགོན་ཆུང་བཟང་ཞེས་གྲགས། རྡོ་བྲག་སྐྱབས་མགོན་ཆུ་བཟང་གི་སྤྲུལ་གཞི་ནི་སྔོན་རྒྱ་གར་འཕགས་པའི་ཡུལ་དུ་སངས་རྒྱས་ཤཱཀྱ་ཐུབ་པ་བཞུགས་པའི་སྐབས་སུ་འཁོར་ལོ་བསྒྱུར་བའི་རྒྱལ་པོ་གསལ་རྒྱལ་ལ་ཆིབས་གར་བསམ་བལ་གྱི་གླང་པོ་མངོན་ཤེས་ཅན་ཞིག་ཡོད་པ། དེ་ཉིད་སངས་རྒྱས་ཀྱི་ཆོས་གསུངས་པའི་སྒྲ་ཡང་ཡང་ཐོས་པ་དུས་ཏེ་ཞིག་ན་ཚེ་འཕོས་པ་ལས་བྲམ་ཟེ་ཞིག་ཏུ་སྐྱེས། དེ་ཡང་སངས་རྒྱས་ཀྱི་བསྟན་པ་ལ་ཆེས་དད་ཅིང་སྨོན་ལམ་མཚམས་སྦྱོར་ལ་བརྟེན། ཕྱིས་བོད་ཡུལ་དུ་མཁན་སློབ་ཆོས་གསུམ་ཞལ་འཛོམས་སྐབས་རྗེ་འབངས་ཉེར་ལྔའི་ནང་མཚན་གཡུ་སྒྲ་སྙིང་པོ་ཞེས་ལོ་ཆེན་བཻ་རོ་ཙ་ནའི་ཐུགས་སྲས་དེེ་ཉིད་དུ་སྐུ་འཁྲུངས་པ་ལས་སྤྲུལ་གཞི་དེ་ཉིད་ཡིན། སྐུ་ཕྲེང་དང་པོ་ཆོས་རྗེ་དུར་ཁྲོད་རལ་པ། སྐུ་ཕྲེང་གཉིས་པ་ཆུ་བཟང་ཀུན་བཟང་བསྟན་འཛིན། སྐུ་ཕྲེང་གསུམ་པ་ཆུ་བཟང་ཀུན་བཟང་རྒྱ་མཚོ། སྐུ་ཕྲེང་བཞི་པ་ཆུ་བཟང་ཀུན་དགའ་བཟང་པོ། སྐུ་ཕྲེང་ལྔ་པ་ཆུ་བཟང་ནམ་མཁའ་ཀློང་ཡངས། སྐུ་ཕྲེང་དྲུག་པ་ཆུ་བཟང་ཀུན་དགའ་རིན་ཆེན། སྐུ་ཕྲེང་བདུན་པ་ཆུ་བཟང་དྲི་མེད་བློ་ལྡན། སྐུ་ཕྲེང་བརྒྱད་པ་ཆུ་བཟང་བློ་ལྡན་དཀོན་མཆོག་བཟང་པོ་བར་བྱོན།
ཁུངས་ལུང་། ཆུ་བཟང་སྐུ་ཕྲེང་བརྒྱད་པས་མཛད་པའི་རྡོ་བྲག་ཆུ་བཟང་རིན་པོ་ཆེའི་སྐུ་ཕྲེང་རིམ་བྱོན་གྱི་ལོ་རྒྱུས་ཕྱག་བསྟར་མ་དང་། རྣམ་རྒྱལ་བོད་ཀྱི་ཤེས་རིག་ཉམས་ཞིབ་ཁང་ནས་པར་བའི་སྦས་ཡུལ་འབྲས་མོ་ལྗོངས་སུ་བླ་མ་སྐྱེས་ཆེན་མཛད་པ་ཇི་བསྐྱངས་རྣམ་ཐར། པར་མ། དེབ་གཟུགས། ཤོག་ངོས 2 ནང་གསལ། སིམ་ལ་རྡོ་རྗེ་བྲག་བྱང་གཏེར་སྨོན་ལམ་ཚིག་མཛོད་རྩོམ་སྒྲིག་ཕྱོགས་བསྡུས། གནས་སྐབས་ཟུར་བརྗོད་མཆན་བུ། ཆུ་བཟང་སྐུ་ཕྲེང་གཅིག་གིས་མཛད་རྣམ་མ་རྙེད།
དགོན་ལག་གམ་བུ་དགོན་གྱི་ཐོ།
༢ གོ་སྟེང་དགོན།
༣ རི་ཤུལ་དགོན།
༤ གཏེར་རོང་ཡོན་ཏན་དགོན།
༥ ཛེལ་བོ་ཁང་ཚན།
༦ འབྲི་རྒྱུད་ཁང་ཚན།
༧ གེ་སྨད་ཁང་ཚན།
༨ དར་མདོ་རྡོ་རྗེ་བྲག
༨ བ་ལང་སུམ་མདོ།
༩ ལའུ་ཐང་།
༡༠ གོང་ཐལ་དགོན།
༡༡ གནས་ནང་དགོན།
༢ ཉ་མོ་ཧ་བོ་དགོན།
༣ ཟང་ཟང་ལྷ་བྲག་དགོན། ༡ ཡོལ་མོ་གངས་ར། ༡ རྡོ་རྗེ་བྲག
འབྲས་ལྗོངས་ཀྱི་དགོན་པ་ཕལ་མོ་ཆེ་བྱང་གཏེར་གྱི་ལུགས་འཛིན་མཁན་ཡིན།
ཁྲོ་རུ་ཚེ་རྣམ།
ཁྲོ་རུ་མཁན་ཆེན་ཚེ་རྣམ་རིན་པོ་ཆེ་ནི་སྔར་སྡེ་དགེའི་མངའ་ཁོངས། དེང་སང་ཆབ་མདོ་ཁུལ། འཇོ་མདའ་རྫོང་། གཏེར་སྟོན་ཆུས། ཁྲོ་རུ་དགོན་གྱི་འདབས་ཞོལ་ཁྲོ་རུ་སྡེ་པར། ཉ་འཚོའི་རུས་ལས་ཡབ་རིན་ཆེན་བསམ་གྲུབ་དང་། ཡུམ་བཀྲ་ཤིས་སྒྲོལ་མ་གཉིས་ཀྱི་སྲས་སུ་བོད་ཀྱི་རབ་བྱུང་༡༩པའི་མེ་ཕོ་སྟག་（སྤྱི་ལོ༡༩༢༦）བོད་ཟླ་༨པའི་ཚེས་༦གི་ཉིན་སྐུ་འཁྲུངས། མཚན་ལ་ཚེ་རིང་རྣམ་རྒྱལ་ཞེས་བཏགས། སྐུ་ཆུང་དུས་ནས་སི་ཏུ་པདྨ་དབང་མཆོག་རྒྱལ་པོ་ལ་གཙུག་ཕུད་ཕྲལ། དགུང་ལོ་༥ལ་ཕེབས་དུས་ཉིད་ཀྱི་ཁུ་བོ་དགོན་དེའི་མཁན་པོ་དང་སྒྲུབ་དཔོན་གཅིག་ལྕོགས་ཨ་ཚེ་དཔལ་ལྡན་གྱི་མདུན་ནས་ཡི་གེ་ཀློག་འདོན་བསླབས་པས་སྔོན་གྱི་བག་ཆགས་སད་པའི་སྟོབས་ཀྱིས་ཚེགས་མེད་དུ་མཁྱེན། དགུང་ལོ་༦གི་དུས་ཁྲོ་རུ་དགོན་དུ་སྒྲིག་ཞུགས་མཛད། དགུང་ལོ་༧ལ་ཕེབས་དུས། དཔལ་སྤུངས་སི་ཏུ་པདྨ་དབང་མཆོག་རྒྱལ་པོའི་མདུན་ནས་དགེ་ཚུལ་གྱི་སྡོམ་པ་བཞེས། མཚན་ཀརྨ་བསོད་ནམས་དགེ་ལེགས་ཞེས་གནང་། ལྗགས་ཀློག་ཤིན་ཏུ་བདེ་བས་བྱིས་པའི་དུས་ནས་ཉེ་སྐོར་གྱི་གྲོང་མིའི་སར་འབུམ་འདོན་པར་ཕེབས་ཐུབ་ཀྱི་ཡོད་པ་རེད། རྒྱལ་སྲས་ཉི་མ་སྐྱེས་ཐོབ་ཀྱི། །ཡོན་ཏན་འོད་ཟེར་བྱེ་བ་ཅན། །མངལ་རྒྱའི་སྤྲིན་རུམ་ལས་ཐོན་ཏེ། ། སྐྱེ་རྒུའི་དད་པའི་མཁའ་ལ་མཛེས། ། ཁོང་གིས་ཕྱི་རབས་གདུལ་བའི་དོན་དུ་བསྟན་བཅོས་མཛད་པ་ནི། ༡༩༥༩ལོ་ཕན་ཆད་བརྩམས་གནང་བ།དབྱངས་ཅན་སྒྲ་མདོའི་འགྲེལ་པ་ཚིག་དོན་གསལ་བྱེད། ཙནྡྲ་པའི་དེ་ཕན་ལ་ཉེ་བར་མཁོ་བ་བྱིས་པ་དགའ་བའི་རྒྱན། ཙནྡྲ་པའི་བསྡུ་བའི་དཔེར་བརྗོད་རྒྱུགས་ཆེ་བའི་མདོ་རྣམས་ཕྱོགས་གཅིག་ཏུ་བསྒྲིགས་པ་ནག་པོ་འགྲོ་ཤེས་ཞེས་པ་དང་། སུམ་རྟགས་ཀྱི་འགྲེལ་པ། སྙན་ངག་ལེའུ་བར་ཐ་གཉིས་ཀྱི་དཔེར་བརྗོད་སོགས་མཛད་ཡོད་ཀྱང་། སྒྲ་འགྲེལ་མ་གཏོགས་གཞན་རྣམས་དུས་འགྱུར་སྐབས་བོར་བརླག་ཏུ་སོང་། ཕྱིས་༡༩༧༨ལོར་ཕག་ལས་ཀྱི་བར་གསེང་དུ་བརྩམས་གནང་བ་དངུལ་ཆུ་བཙོ་བཀྲུ་ཆེན་མོ་དང་རིན་ཆེན་རིལ་བུ་ཁག་གི་ལག་ལེན་ཟིན་བྲིས་ཟླ་བའི་འོད་ཟེར། སྔར་རྩོམ་སྒྲ་འགྲེལ་ལ་བསྐྱར་དུ་འཕྲི་སྣོན་མཛད་པའི་དབྱངས་ཅན་སྒྲ་མདོའི་འགྲེལ་པ། ཙནྡྲ་པའི་ཨུ་ཎའི་འགྲེལ་པ། སྨན་རྩིས་གཉིས་ནམ་ཡང་ཁ་བྲལ་ཐབས་མེད་པ་ཞིག་ཡིན་ཞེས་པ་དང་། གསོ་རིག་གཞུང་ལས་ལུས་ནད་གཉེན་པོ་བདག་ཉིད་གཅིག་ཏུ་འབྲེལ་བའི་སྐོར། བོད་ལུགས་སྟབས་བདེའི་སྨན་བཅོས་བྱ་ཐབས་འགའ་ཞིག རླུང་ཁྲག་འཕེལ་འཁྲུགས་ཀྱི་ངོ་བོ་ངོས་འཛིན་དང་དེའི་བཅོས་ཐབས་སྐོར་ཆེ་ལོང་ཙམ་བརྗོད་པ། གནམ་རིག་སྐར་རྩིས་ཀྱི་བྱུང་བ་མདོ་ཙམ་བརྗོད་པ། རྩ་དང་རླུང་གི་རིགས་རགས་ཙམ་བརྗོད་པ། སྔོ་ཡི་བུ་མོ་སྤུན་བདུན་གྱི་རྟོགས་པ་བརྗོད་པ། སྨན་འཐུ་སྒྲུབ་དང་བདག་ཉར་བྱ་ཐབས་སྐོར་གྱི་རྒྱུན་ཤེས་མེས་པོའི་དགའ་སྟོན་ཞེས་པ། རྒྱལ་སྲས་ལག་ལེན་གྱི་འགྲེལ་པ་བྱང་ཆུབ་སྒྲུབ་པའི་ས་བོན། དཀོན་མཆོག་རྗེས་དྲན་དང་། ལམ་སྒྲོན་གྱི་འགྲེལ་པ། སྔ་འགྱུར་ཪྙིང་མའི་ལུགས་ཀྱི་ལྟ་སྒོམ་སྤྱོད་གསུམ་གྱི་རྣམ་གཞག་མདོ་ཙམ་བརྗོད་པ་ཚེས་པའི་ཟླ་བ་ཞེས་པ་དང་།
མདོར་ན་མཁས་དབང་ཉིད་ཀྱིས། སྔོན་མེད་ལེགས་བཤད་གསར་པའི་འཛུམ་དཀར་གྱིས། ། སྤུད་པ་མེད་ཀྱང་རིང་ནས་གོམས་པའི་མཐུས། ། སྤྲོ་བཞིན་མི་ཚེ་འཕུལ་བའི་ལག་རྗེས་འདི། ། རང་རིགས་རིག་གནས་ལ་གཅེས་རྣམ་འགྱུར་ཡིན། ། ཞེས་གསུངས་པ་བཞིན་བོད་ཀྱི་རྒྱུན་སྲོལ་རིག་གནས་མཐའ་དག་ཉམས་པ་སོར་ཆུད་དང་། མི་ཉམས་གོང་འཕེལ་གྱི་སྒོ་ནས་རང་རྒྱལ་གྱི་དཔལ་ཡོན་གཉིས་དར་རྒྱས་ཡོང་ཆེད་དང་། རྒྱུན་འཛིན་པ་མི་རབས་རྗེས་མ་གསོ་སྐྱོང་བྱ་རྒྱུ་སོགས་ཀྱི་ཐད་ལ་མཁྱེན་ནུས་ཡོད་རྒུ་འདོན་སྤེལ་གྱིས་རང་དཔེ་གཞན་སྟོན་གྱི་མཛད་པ་རླབས་པོ་ཆེ་བསྐྱངས་ཡོད་པ་དེའོ།།
༼http://www.tibetology.ac.cn/za/2009-07-03-11-34-15/zxxr/3726?view=article&id=3726&catid=196༽
ཁུ་ནུའི་ངག་སྒྲོན་
༄༅། ། བོད་ཀྱི་བརྡ་སྤྲོད་པའི་བསྟན་བཅོས་ངག་སྒྲོན་གྱི་འགྲེལ་པ་ཚིག་གསལ་ཞེས་བྱ་བ་བཞུགས་སོ། །
སྲིད་པ་བཅུ་བཞི་
འཕགས་བོད་ཆོས་འབྱུང་། ཡལ་འདབ་གཉིས་པ། བེ་རི་འཇིགས་མེད། ཡལ་འདབ་གཉིས་པ་བོད་ཀྱི་སྣོད་བཅུད་བྱུང་ཚུལ།
ཐེག་པ་རིམ་དགུའི་རྣམ་གཞག་མདོར་བསྡུས།
བསྟན་བཅོས་ཀྱི་ཕྱི་རྣམ།
ཐེག་པ་རིམ་དགུའི་རྣམ་གཞག་མདོར་བསྡུས་ཞེས་པའི་བསྟན་བཅོས་འདི་ནི་གཟན་དཀར་རིན་ཆེ་ཐུབ་བསྟན་ཉི་མས་མཛད་པའི་རྙིང་མའི་ལུགས་ཀྱི་ཐེག་པ་རིམ་པ་དགུའི་རྣམ་གཞག་ཚིག་ཉུང་གནད་འདུས་ཞལ་གསལ་གོ་བདེ་ཞིག་ཡིན། དེ་ནི་ཀྲུང་གོ་ནང་བསྟན་མཐུན་ཚོགས་ཀྱི་དགོས་མཁོ་སྐོང་ཕྱིར་མཛད་པའི་ཆེད་ཁྲིད་ཡིག་ཆ་ལྟ་བུ་ཞིག་རེད། དེས་ན་སྲོལ་རྒྱུན་ལྟར་དབུ་ལ་མཆོད་བརྗོད་དང་བརྩམ་པར་དམ་བཅའ་མེད་ལ། མཇུག་ཏུ་བསྔོ་བ་སོགས་ཀྱི་ཚིག་ཀྱང་མེད་དོ། །
ནང་དོན་དང་ས་བཅད།
ཐེག་པའི་སྒྲ་དོན་ནས་དབུ་བཙུགས་ཏེ་གླེང་བསླངས་ནས་ཐེག་པའི་རིམ་པ་སོ་སོའི་གོ་དོན་དང་། ཐུན་མོང་མ་ཡིན་པའི་ལྟ་བ་དང་སྒོམ་པ། སྤྱོད་པ། འབྲས་བུ་སྟེ་ས་བཅད་ལྔ་ རེའི་སྒོ་ནས་གསལ་བར་བསྟན་པའོ། །
དཔེ་སྐྲུན་དང་བེད་སྤྱོད།
ནང་ཁུལ་ཡིག་ཆའི་ཚུལ་གྱིས་དཀར་མཛེས་གསར་འགྱུར་ཁང་ནས་པར་དུ་བསྐྲུན་པ་དེ་གཞིར་བྱས་པའི་པར་སློག་ནི་སི་ཁྲོན་ཞིང་ཆེན་བོད་ཡིག་སློབ་གྲྭའི་སློབ་དེབ་རེད།
ད་དུང་གཟིགས།
·གཟན་དཀར་རིན་པོ་ཆེ།
·སི་ཁྲོན་ཞིང་ཆེན་བོད་ཡིག་སློབ་གྲྭ།
དངོས་ཚན།
གོ་དོན།
དངོས་ཚན་ཞེས་པ་སློབ་གྲྭ་ཆེན་མོའི་དངོས་གཞིའི་ཚན་ཁག་གི་བསྡུས་མིང་སྟེ། འདི་ནི་ཉིན་ཧྲིལ་པོའི་ལམ་ལུགས་ཡིན། སྤྱི་ལུགས་ལ་སློབ་ཡུན་ལོ་བཞི་རེད། སློབ་གསོ་བྱེད་ཚུལ་གྱི་སྒོ་ནས་དབྱེ་ན། ཉིན་ཧྲིལ་པོའི་ལམ་ལུགས་ཀྱི་དངོས་ཚན་དང་། དངོས་ཚན་དཀྱུས་མ། རང་སྦྱོང་རྒྱུགས་སྤྲོད་ཀྱི་དངོས་ཚན། དར་མའི་སློབ་གསོའི་དངོས་ཚན་བཅས་སོ། །
ཆེད་ཚན།
གོ་དོན།
ཆེད་ཚན་ཞེས་པ་སློབ་གྲྭ་ཆེན་མོའི་ཆེད་སྦྱོང་ཚན་ཁག་གི་བསྡུས་མིང་སྟེ། སྤྱིར་ཀྲུང་གོའི་ལུགས་ཀྱི་སློབ་གསོ་ལ་སློབ་སྔོན་སློབ་གསོ་དང་། དམའ་རིམ་སློབ་གསོ། འབྲིང་རིམ་སློབ་གསོ། མཐོ་རིམ་སློབ་གསོ་སྟེ་རིམ་པ་བཞི་རུ་དབྱེ་བ་རེད། དེ་ལས་མཐོ་རིམ་སློབ་གསོ་ལ་ཆེད་ཚན་དང་དངོས་ཚན་ཞེས་རྣམ་པ་གཉིས་སུ་ཕྱེ་བས་ཆེད་ཚན་ནི་མཐོ་རིམ་སློབ་གསོའི་རིམ་པ་དམའ་ཤོས་དེའོ། །
བསྟན་རྒྱས་སྨོན་ལམ།
བསྟན་རྒྱས་སྨོན་ལམ་ཞེས་པ་སངས་རྒྱས་ཀྱི་ཆོས་ཚུལ་རྣམ་དག་གི་བསྟན་པ་རིན་པོ་ཆེ་འགྲོ་བ་མང་པོའི་ཕན་བདེའི་ཆེད་དུ་འཇིག་རྟེན་འདིར་དར་ཞིང་རྒྱས་ལ་ཡུན་རིང་དུ་གནས་པའི་སྨོན་ཚིག་སྟེ། བདེན་ཚིག་གོ དཔེར་ན་མི་ཕམ་རིན་པོ་ཆེས་ མཛད་པའི་སྔ་འགྱུར་བསྟན་པ་རྒྱས་པའི་སྨོན་ལམ་ཆོས་རྒྱལ་དགྱེས་པའི་ཞལ་ལུང་ལྟ་བུའོ། །
གཟའ་སྐར་རིག་པ།
སྤྱི་བཤད།
གཟའ་སྐར་རིག་པ་ཞེས་པ་ལ་ཁ་སྐད་དུ་གནམ་རིག་ཟེར་བ་ཡིན། དེ་ནི་ནམ་མཁའི་དབྱིངས་སུ་གནས་པའི་དེང་སང་ཡོངས་གྲགས་ཀྱི་གཟའ་ཆེན་པོ་༼གཡོ་སྐར།༽ བརྒྱད་དང་རྒྱུ་སྐར་ཉེར་བརྒྱད་སོགས་གོ་ལ་ཁག་ལ་བརྟག་དཔྱད་དང་ཞིབ་ འཇུག་བྱེད་པའི་རིག་པའི་ཚན་པ་ཞིག་རེད། དེར་ནམ་མཁའི་གོ་ལའི་བཀོད་པ་དང་། འཁོར་འགྲོས། གནས་ཡུལ། གནས་བབས། གྲུབ་སྟངས། གྲུབ་ཆ། ངོ་བོ། དེའི་བྱུང་བ་དང་འགྱུར་ལྡོག་བཅས་ལ་ཞིབ་འཇུག་བྱེད་ཀྱི་ཡོད་པས་རང་བྱུང་ཚན་རིག་ ནང་གི་རྨང་གཞིའི་རིག་ཚན་ཞིག་ཡིན།
ཕྱི་ཕྱོགས་དྲྭ་མཐུད།
·གཟའ་སྐར་རིག་པ། ༼ ༽ རོང་བན། ༠༤:༢༣, ༡༤ ཟླ་བདུན་པ། ༢༠༡༡ (UTC)
ཚེས་བཅུ་ཆེན་མོ།
ཚེས་བཅུ་ཆེན་མོ་ཞེས་པ་རྙིང་མའི་དུས་མཆོད་ཆེན་མོ་ཞིག་གི་མིང་སྟེ། གུ་རུ་རིན་པོ་ཆེས་འཛམ་གླིང་འདིར་མཛད་པ་གཙོ་བོ་རྣམས་ཟླ་བ་སོ་སོའི་ཡར་ངོའི་ ཚེས་བཅུ་རྣམས་ལ་བསྟན་པར་མཛད་པས། དེའི་དུས་སུ་འཛམ་གླིང་ཡུལ་གྲུ་སྤྱི་དང་ ཁྱད་པར་བོད་ཡུལ་དུ་གུ་རུ་རིན་པོ་ཆེ་འཁོར་དཔའ་བོ་མཁའ་འགྲོའི་ཚོགས་དང་བཅས་པ་དངོས་སུ་བྱོན་ནས་འགྲོ་དོན་ལྷག་པར་མཛད་པའི་དུས་ཡིན་པས། དུས་ཆེན་དེ་དང་ བསྟུན་ནས་རྙིང་མའི་དགོན་སྡེ་སོ་སོར་བླ་མ་གསང་འདུས་ཀྱི་ དཀྱིལ་འཁོར་ཞལ་ཕྱེ་ནས་གུ་རུ་མཚན་བརྒྱད་ཀྱི་འཆམ་དང་སྦྲགས་ཚེས་བཅུ་ཆེན་མོའི་སྒྲུབ་མཆོད་གནང་བ་རེད། འོན་ཀྱང་བླ་མ་གོང་མའི་ཕྱག་བཞེས་དང་སྤྲེལ་ཟླ་ངོས་ འཛིན་གྱི་ཁྱད་ལས་སྒྲུབ་མཆོད་དེ་བོད་ཟླ་ལྔ་པ་དང་དྲུག་པ། བདུན་པ་ གང་རུང་གི་ཚེས་བཅུ་ལ་འཁེལ་བས་འདྲ་བ་མ་ཡིན། ཚེས་ཉེར་ལྔ་ལ་ཡང་མར་ངོའི་ཚེས་བཅུ་ཞེས་བརྗོད་ཀྱང་དེ་ལ་མཁའ་འགྲོ་འདུ་བའི་དུས་ཆེན་ཟེར་བ་ཡིན་ནོ། །
དག་ཡིག་ངག་སྒྲོན།
དག་ཡིག་ངག་སྒྲོན་ཞེས་པའི་དཔེ་ཆ་འདི་ནི་བོད་གངས་ཅན་ལ་ཡོངས་སུ་གྲགས་པའི་དག་ཡིག་ཆེན་པོ་ཞིག་སྟེ། སྤྱི་ལོ༡༥༣༨ ལ་བརྩམས་གྲུབ་པ་རེད།
མཛད་པ་པོ།
འདི་དཔལ་ཁང་ལོ་ཙཱ་བ་དང་དཔལ་ཁང་ཆོས་མཛད། ཀརྨ་འཕྲིན་ལས་ཕྱོགས་ལས་རྣམ་རྒྱལ། ངག་དབང་ཆོས་ཀྱི་རྒྱ་མཚོ་དབྱངས་ཅན་སྙེམས་པའི་སྡེ་ཞེས་སོགས་མཚན་གྱི་འབོད་ ཚུལ་མང་བའི་མཁས་པ་ཆེན་པོ་དེའོ། །དཔལ་སྒང་ཞེས་པའི་བྲིས་ སྲོལ་ཡང་འདུག
མཚན་ཆ་ཚང་།
བོད་ཀྱི་བརྡའི་བྱེ་བྲག་གསལ་བར་བྱེད་པའི་བསྟན་བཅོས་ཚིག་ལེའུར་བྱས་པ་མཁས་པའི་ངག་གི་སྒྲོན་མ།
གོ་རིམ་སྒྲིག་སྟངས།
སྤྱིར་ལེའུ་གསུམ་དུ་ཕྱེ་སྟེ། སྔོན་འཇུག་སོགས་ཡི་གེའི་སྦྱོར་བ་རྒྱས་པར་བཤད་པ་དང་། རྣམ་དབྱེ་དང་ཕྲད་སོགས་གཅེས་པ་སྣ་ཚོགས་ཐུན་མོང ་དུ་བཤད་པ། ཡི་གེའི་སྦྱོར་བ་ལ་འཁྲུལ་པ་སྤོང་བ་བཤད་པའོ། །དེ་ལས་ལེའུ་དང་པོ་ལ། བརྗོད་དོན་ཀཱ་ལི་ སུམ་ཅུ་ལ། །རྐྱང་པ་འཕུལ་དང་མགོ་ཅན་དང་། །དབྱངས་ལྔ་ཡ་ར་ལ་ཝའི་འདོགས། །རྗེས་འཇུག་དཔེ་སོགས་རིམ་པས་བསྟན། །ཅེས་གསུངས་པའི་གོ་རིམ་ལྟར་བརྩམས་ཡོད་པ་རེད།
ལེགས་བཤད།
པེ་ཅིན་པར་མའི་ཤོག་ངོས༣༩ ཕྲེང་༦ ནས། དེང་སང་བྱིས་པའི་སྐྱེ་བོ་རྣམས། །བརྡ་དག་འདི་ཀོ་ལུང་རིགས་ཀྱིས། །དཔྱད་པ་ཆུང་ཞིང་ཚེགས་མེད་དུ། །ཤེས་སྙམ་འཁྲུལ་པས་ མགོ་བོ་རྨོངས། །ཞེས་གསུངས་སོ། །
དཔེ་སྐྲུན་བྱས་ཚུལ།
ཐོག་མའི་གནས་ཚུལ་མ་ཤེས་ཀྱང་ཁུ་ནུ་བླ་མ་བསྟན་འཛིན་རྒྱལ་མཚན་གྱིས་དག་ཡིག་ངག་སྒྲོན་གྱི་འགྲེལ་པ་ཚིག་གསལ་ཞེས་པ་བརྩམས་པ་དེ་འཕྲལ་དུ་སྡེ་དགེ་པར་ཁང་དུ་རྩ་འགྲེལ་གཉིས་ཀའི་ཤིང་པར་བརྐོས་ནས་འགྲེམས་སྤེལ་བྱས། སྤྱི་ལོ༡༩༨༥ ཟླ༡༠ པར་པེ་ཅིན་དུ་རྩ་འགྲེལ་གཉིས་ཀ་སྡེ་དགེའི་ཤིང་པར་ལྟར་པར་དུ་བསྐྲུན། ཕྱིས་སུ་བོད་ལྗོངས་ སློབ་གྲྭ་ཆེན་མོའི་དགེ་རྒན་ཀུན་བཟང་རྣམ་རྒྱལ་གྱིས་ཡང་འགྲེལ་བརྩམས་ནས་རྩ་འགྲེལ་གསུམ་ཆ་མི་རིགས་དཔེ་སྐྲུན་ཁང་ གིས་དཔར། སྤྱི་ལོ༢༠༠༧ ཟླ༤ པར་པར་ཐེངས་དྲུག་པ་བརྒྱབ་པའོ། །
མཚམས་སྦྱོར་བྱེད་མཁན་ནི།  རོང་བན། ༡༡:༥༧, ༡༠ ཟླ་བདུན་པ། ༢༠༡༡ (UTC)
གངས་དཀར་རི་བོའི་དུས་དེབ།
གངས་དཀར་རི་བོ་ཞེས་པ་ཁམས་ཕྱོགས་སུ་ཡོད་པའི་གངས་རི་ཞིག་གི་མིང་སྟེ། གནས་ཆེན་ཞིག་ཀྱང་ཡིན གངས་རི་དེའི་མིང་ཅན་གྱི་དུས་དེབ་ལ་གངས་དཀར་རི་བོའི་དུས་དེབ་ཟེར། ནང་གསེས་སུ་བོད་ཡིག་དང་རྒྱ་ཡིག་གི་པར་མ་གཉིས་ཡོད་ཅིང་ལེ་ཚན་དང་ནང་དོན་མི་འདྲ་ལ་སོ་སོར་ཁྱད་ཆོས་རེ་ཡོད། སྐབས་ཀྱི་བརྗོད་བྱ་ནི་བོད་ཡིག་པར་མ་དེའོ། །
འབའ་ཐང་།
འབའ་ཐང་ཞེས་པ་རྫོང་ཞིག་གི་མིང་སྟེ། སྤོ་འབོར་སྒང་གི་ཆར་གཏོགས་སི་ཁྲོན་ཞིང་ཆེན་ཁམས་དཀར་མཛེས་བོད་རིགས་རང་སྐྱོང་ཁུལ་གྱི་ནུབ་ངོས་དང་། འབྲི་ཆུའི་ཤར་རྒྱུད་དུ་ཡོད།
གངས་དཀར་རི་བོའི་དུས་དེབ།
དུས་དེབ་ཀྱི་བྱུང་བ།
གཙཙགཛཛཅཅཅཛགཅཅཧབཧཇ
འབའ་ཐང་།
འབའ་བྱང་དཀར་དགོན་ནི་སྔ་འགྱུར་རྙིང་མའི་སྨིན་གྲོལ་གླིང་གི་དགོན་ལག་ཞིག་ཡིན།ལོ་རྒྱུས་རིང་ལ།མཚན་སྙན་ཡང་ཤིན་ཏུ་ཆེ།སྨིན་གྲོལ་གླིང་གི་ཐོག་མ་རྒྱུད་པའི་ཕྱག་ལེན་མ་ཉམས་པར་ད་ལྟ་བཞུགས་ཡོད།
གངས་དཀར་རི་བོའི་དུས་དེབ།
ཕྱི་ཕྱོགས་དྲྭ་མཐུད།
རོང་བན། ༠༣:༥༧, ༡༦ ཟླ་བདུན་པ། ༢༠༡༡ (UTC)
རྒྱལ་སྲས་གཞན་ཕན་མཐའ་ཡས།
ཕྱི་ཕྱོགས་དྲྭ་མཐུད།
རོང་བན། ༠༤:༤༥, ༡༦ ཟླ་བདུན་པ། ༢༠༡༡ (UTC)
མི་ཉག་བུ་ཕྲུག
མི་ཉག་བུ་ཕྲུག་ལགས་ནི་བོད་ཀྱི་བརྡ་སྤྲོད་རིག་པ་བ་ཞིག་གོ །
ལོ་རྒྱུས་མདོར་བསྡུས།
མི་ཉག
པར་རིས་མཛེས་ཁྱམས།
རོང་བན། ༠༤:༣༩, ༡༦ ཟླ་བདུན་པ། ༢༠༡༡ (UTC)
གཡོ་སྐར།
མཚན་ཉིད།
སྤྱིར་གཡོ་སྐར་ཞེས་པ་ཉི་མའམ་བརྟན་སྐར་གཞན་དག་ལ་བསྐོར་ནས་རྒྱུ་ཞིང་རང་གི་སྤུས་ཚད་གཟའ་ཕུར་བུ་ལས་མི་བརྒལ་བའི་གོ་ལ་ཆེ་གྲས་རྣམས་ལ་ཟེར། གཡོ་སྐར་གྱི་ མཚན་ཉིད་ཐད་ད་བར་དུ་རྩོད་གླེང་ཆེ་ཡང་། སྤྱི་ལོ༢༠༠༦ ཟླ༨ ཚེས༢༤ ཉིན་རྒྱལ་སྤྱིའི་གཟའ་སྐར་རིག་པའི་མཉམ་འབྲེལ་ཚོགས་ཆེན་ཐོག་གྲོས་འཆམ་བྱུང་བའི་གཡོ་སྐར་དུ་འཇོག་བྱེད་གསར་པ་ལ་དོན་གསུམ་སྟེ།
·བརྟན་སྐར་ལ་བསྐོར་ནས་རྒྱུ་བའི་ནམ་མཁའི་གོ་ལ་ཡིན་ངེས་པ།
·གོ་ལའི་རང་ལམ་གྱི་ཉེ་འཁོར་གཙང་སིང་ངེར་གྱུར་ནས་སྐོར་འགྲོས་འཁོར་ལམ་གྱི་ནང་ཁོངས་སུ་རང་ལས་ཆེ་བའི་གོ་ལ་གཞན་ཡོད་མི་རུང་བའོ། །
ད་དུང་གཟིགས།
·འཁོར་འགྲོས།
·སྐོར་འགྲོས།
ཕྱི་ཕྱོགས་དྲྭ་མཐུད།
རོང་བན། ༠༥:༠༠, ༡༤ ཟླ་བདུན་པ། ༢༠༡༡ (UTC)
འཁོར་འགྲོས།
གོ་དོན།
འཁོར་འགྲོས་ཞེས་པ། གཟའ་སྐར་རྣམས་གཅིག་གིས་གཅིག་ལ་སྐོར་བ་པྱེད་པའི་ཆ་ནས་བཞག་པའི་སྤྱི་འཁོར་མ་ཡིན་ཕར་རངཉིད་འཁོར་བ་སྟེ། དཔེར་ན་སའི་གོ་ལས་དུས་ཚོད་ཉེརབཞིའི་རིང་ལ་རང་འཁོར་ཚར་གཅིག་བྱེད་པ་ལྟ་བུས་མཚོན་
ནོ། །ཞེས་རྒྱ་བོད་དབྱིན་གསུམ་གསར་བྱུང་རྒྱུན་བཀོལ་མིང་མཛོད་ལས་སོ། །
རང་འཁོར་ཞེས་པ་ནི་གཡོ་སྐར་རྣམས་སོ་སོ་རང་གི་འཁོར་མདའ་ལ་བསྐོར་ནས་འཁོར་བ་ལ་ཟེར་བ་རེད། སའི་གོ་ལའི་འཁོར་འགྲོས་ཚར་རེ་བྱེད་པའི་ ཡུན་ནི་ཆུ་ཚོད༢༣ སྐར་མ༥༦ སྐར་ཆ༤ ཡིན་པ། སའི་གོ་ལའི་རང་འཁོར་གྱི་དབང་གིས་ས་ ཐོག་ལ་ཉིན་མོ་དང་མཚན་མོའི་དབྱེ་བ་བྱུང་བ་རེད། == '''དཔྱད་གཞི།འཁོར་འགྲོས་ནི།འཁོར་སྟངས་ཞེས་པ་ཡིན་ཞིང་།དེ་ཡང་ཉི་མ་ལྟ་བུར་མཚོན་ན་རང་འགྲོས་གཡོན་སྐོར་དང་རླུང་འགྲོས་སམ་སྣང་འགྲོས་ནི་གཡས་སྐོར་ཡིན་ལ།སྣང་འགྲོས་ཀྱིས་ཉིན་གཅིག་ལ་སྐོར་བ་གཅིག་དང་།རང་འགྲོས་ཀྱིས་ལོ་གཅིག་ལ་སྐོར་བ་གཅིག་བྱེད་པ་ཡིན་ནོ།།སྣང་འགྲོས་ཀྱི་དབང་གིས་ཉིན་ཞག་དང་།སྣང་འགྲོས་ཀྱིས་ས་ལ་དུས་བཞི་འཁོར་བ་ཡིན་ནོ།།དུས་འཁོར་བའི་ལུགས་ལ་འདི་ལྟར་སྨྲ་བར་བྱ་ཡི་སའི་གོ་ལ་འཁོར་བ་ཡིན་ཞེས་མི་སྨྲའོ།། tashi007གྱིས་བྲིས་སོ།།
ད་དུང་གཟིགས།
·སྐོར་འགྲོས།
མི་རིགས་དུས་དེབ།
《མི་རིགས་》དུས་དེབ་ཅེས་པ་སི་ཁྲོན་ཞིང་ཆེན་མི་རིགས་དོན་བྱེད་ཨུ་ཡོན་ལྷན་ཁང་གིས་གཙོ་གཉེར་བྱེད་དེ་དུས་དེབ་ཁང་རྒྱ་ཡུལ་ཁྲེང་ཏུའུ་ལ་ཡོད་ཅིང་དུས་ཚིགས་རེ་ལ་ཐེངས་རེ་འདོན་པའི་བོད་ཡིག་དུས་དེབ་ཅིག་སྟེ། སྤྱི་ལོ༢༠༡༡ ཟླ་བ་གསུམ་པའི་བར་དུ་སྤྱིའི་དེབ་གྲངས༨༦ ལ་ཟིན། ཀྲུང་གོའི་རྒྱལ་ནང་དུ་མངོན་གསལ་དུ་འགྲེམས་སྤེལ་བྱེད་ཀྱི་ཡོད། འགན་ཁུར་རྩོམ་སྒྲིག་པ་འབའ་པ་ཕུན་ཚོགས་བཀྲ་ཤིས་རེད།
ཕྱི་ཕྱོགས་དྲྭ་མཐུད།
221.236.246.123 ༠༦:༢༨, ༡༦ ཟླ་བདུན་པ། ༢༠༡༡ (UTC)
དཔྱིད་འགོའི་མེ་ཏོག
དཔྱིད་འགོའི་མེ་ཏོག་ཅེས་པ་སི་ཁྲོན་ཞིང་ཆེན་བོད་ཡིག་སློབ་གྲྭའི་སློབ་མ་རྣམས་ཀྱི་རྩོམ་འབྲིའི་ཆུ་ཚད་ཇེ་མཐོར་གཏོང་བའི་ཆེད་དུ། ནང་ཁུལ་ཡིག་ཆའི་ཚུལ་གྱིས་འགྲེམས་པའི་སློབ་ཕྲུག་ཚོས་གཉེར་བའི་ཚགས་པར་ཞིག་གི་མིང་རེད།
ཕྱི་ཕྱོགས་དྲྭ་མཐུད།
རོང་བན། ༠༤:༥༩, ༡༦ ཟླ་བདུན་པ། ༢༠༡༡ (UTC)
གངས་རིའི་རང་གདངས།
དུས་དེབ་ཀྱི་མིང་ཐོགས་ཚུལ།
གངས་རིའི་རང་གདངས་ཞེས་པ་སི་ཁྲོན་ཞིང་ཆེན་བོད་ཡིག་སློབ་གྲྭའི་རིག་གཞུང་དུས་དེབ་ཀྱི་མིང་སྟེ། ཐོག་མའི་མིང་ལ་སྤང་རྒྱན་མེ་ཏོག་ཟེར་ཡང་། ཨ་མདོའི་ཕྱོགས་སུ་ཡང་སྤང་རྒྱན་མེ་ཏོག་མིང་ཅན་གྱི་དུས་དེབ་ཅིག་བྱུང་བས་ཕྱིས་སུ་མི་ཉག་བུ་ཕྲུག་ལགས་ཀྱིས་མིང་ཟློས་པ་སྤོང་ཕྱིར་གངས་རིའི་རང་གདངས་ཞེས་སུ་བཅོས། དུས་དེབ་ཀྱི་ཁ་བྱང་ནི་གཟན་དཀར་རིན་པོ་ཆེ་ཐུབ་བསྟན་ཉི་མ་ལགས་ཀྱིས་ཕྱག་བྲིས་གནང་བ་རེད།
ད་དུང་གཟིགས།
རོང་བན། ༠༤:༢༩, ༡༦ ཟླ་བདུན་པ། ༢༠༡༡ (UTC)
ཀ་ཅོག་ཞང་གསུམ
ཀ་ཅོག་ཞང་གསུམ།
བཙན་པོ་ཁྲི་སྲོང་ལྡེ་བཙན་གྱི་དུས་སུ་བྱོན་པའི་ལོ་ཙཱ་བ་གཞོན་གསུམ་སྟེ། འབྲོ་ཀ་བ་དཔལབརྩེགས་དང་༌། ཅོག་རོ་ཀླུའི་རྒྱལ་མཚན། སྣ་ནམ་ཞང་ཡེ་ཤེས་སྡེ་བཅས་གསུམ་ཡིན། ཡོངས་གྲགས་ཀྱི་ལོ་རྒྱུས་ཡིག་ཆ་ཚང་མར་ཀ་ཅོག་ཞང་གསུམ་ཞེས་བརྗོད་བདེ་བའི་དབང་དུ་བྱས་ནས་གོ་རིམ་དེ་ལྟར་མཛད་ཀྱང་༌ །ཀ་བ་དཔལ་བརྩེགས་ཀྱིས་ཕྱོགས་བསྒྲིགས་མཛད་པའི་《དཀརཆག་ལྡན་དཀར་མ་》ལས། ཅོག་རོ་ལོ་ཙཱ་བའི་མཚན་སྨྲོས་པའི་ཚེ་སློབ་དཔོན་ཀླུའི་རྒྱལ་མཚན་ཞེས་དང༌་། ཞང་ལོ་ཙཱ་བ་ལ་མཁན་པོ་ཡེ་ཤེས་སྡེ་ཞེས་ཞེ་སའི་ཆེ་བརྗོད་ཡོད་པ་དང་། ཀ་བ་དཔལ་བརྩེགས་རང་ཉིད་ཀྱི་མཚན་སྨྲོས་པའི་ཚེ། སྒྲ་བསྒྱུར་གྱི་བན་དེ་དཔལ་བརྩེགས་ཞེས་སྤྱིར་བཏང་གི་མིང་ཐོག་ནས་བཀོད་གནང་མཛད་ཡོད་པས་དེའི་གོ་རིམ་ལྟར་བྱས་ཚེ།ཞང་ཅོག་ཀ་གསུམ་ཞེས་བརྗོད་དགོས་པ་ལྟར་སྣང་ཞིང༌་། གསང་སྔགས་སྔ་འགྱུར་གྱི་ལོ་རྒྱུས་ཚང་མའི་ནང་ཀ་ཅོག་ཞང་གསུམ་མཁན་ཆེན་བོ་དྷི་སྭ་ཏྭ་དང་༌།སློབ་དཔོན་ཆེན་པོ་པདྨ་འབྱུང་གནས། བཙན་པོ་ཁྲི་སྲོང་ལྡེ་བཙན་བཅས་སྐུ་འཚོ་བཞུགས་སྐབས་མཁན་སློབ་གཉིས་ཀའི་ལོ་ཙཱ་བ་མཛད་པ་མ་ཟད། མཁན་ཆེན་སྐུ་གཤེགས་རྗེས་རྒྱ་ནག་གི་སློབ་དཔོན་ཧ་ཤང་མ་ཧཱ་ཡ་ན་དང༌་། སློབ་དཔོན་ཀ་མ་ལ་ཤཱི་ལ་གཉིས་ཆོས་རྩོད་མཛད་ནས་ཧ་ཤང་ཕམ་པར་མཛད་པའི་རྗེས། ཆོས་རྩོད་ཀྱི་མཇུག་བསྡོམས་སུ་《སྒོམ་རིམ་རྣམ་གསུམ་》བརྩམས། དེའི་རིགས་པའི་གཞུང་ལུགས་གསལ་བཤད་ཆེད་《དབུ་མ་སྣང་བ་》བཅས་བརྩམས་ནས་བཙན་པོ་ཁྲི་སྲོང་ལྡེ་བཙན་ལ་གནང་བ་དེ་ནས་《སྒོམ་རིམ་རྣམ་གསུམ་》ཞང་ཡེ་ཤེས་སྡེས་བོད་སྐད་དུ་བསྒྱུར་ཞིང་། 《དབུ་མ་སྣང་བ་》ཀ་བ་དཔལ་བརྩེགས་ཀྱིས་བོད་སྐད་དུ་བསྒྱུར་གནང་མཛད་པ་བཅས་ལ་གཞིར་བཟུང་ན། ཀ་ཅོག་ཞང་གསུམ་ཀ་མཁན་སློབ་ཆོས་གསུམ་ཞལ་བཞུགས་དུས་ཀྱི་ལོ་ཙཱ་བ་ཡིན་པར་ར་འཕྲོད་གསལ་པོ་བྱེད་ཐུབ་པ་ཡོད། འོན་ཀྱང་དེང་སྐབས་རྒྱལ་ཁབ་ཕྱི་ནང་གི་ལོ་རྒྱུས་སྨྲ་བ་འགའ་ཞིག་གིས་ཀ་ཅོག་ཞང་གསུམ་བཙན་པོ་ཁྲི་སྲོང་ལྡེ་བཙན་སྐབས་ཀྱི་ལོ་ཙཱ་བ་མིན་པའི་རྒྱུ་མཚན་བཀོད་པའི་དཔྱད་གཏམ་སྣ་ཚོགས་འདུག་པ་འདིར་ཡིག་ཚོགས་ཆེ་བར་བསམ་ནས་བཀོད་མེད། ཉང་ཉི་མ་འོད་ཟེར་གྱིས་མཛད་པའི་《ཆོས་འབྱུང་མེ་ཏོག་སྙིང་པོ་》ཤོག་གྲངས་༤༢༠ལས། ཀ་ཅོག་ཞང་གསུམ་ནི་རྒྱལ་པོ་ཁྲི་སྲོང་ལྡེ་བཙན་གྱི་སྐུ་ཚེའི་སྨད་དུ་བྱོན་པའི་ལོ་ཙཱ་བ་ཡིན་པར་གསུངས་ཤིང་༌། 《མཁས་པའི་དགའ་སྟོན་》ཤོག་གྲངས་༤༡༩པར། ཀ་ཅོག་ཞང་གསུམ་ཡང་རྒྱལ་པོ་ཁྲི་རལ་པཅན་གྱིས་འུ་ཤང་རྡོའི་ལྷ་ཁང་བཞེངས་ཟིན་པའི་སྐབས་དེ་ཤེད་དུ་མྱ་ངན་ལས་འདས་ནས་མཆོད་རྟེན་ཧས་པོ་རིའི་སྐོར་དུ་བརྩིགས་ཞེས་གསལ་བ་ལྟར་ན། རྒྱལ་པོ་ཁྲི་སྲོང་ལྡེ་བཙན་དགུང་ལོ་ཉི་ཤུ་རྩ་གཅིག་པར་མཁན་པོ་དང་སློབ་དཔོན་བོད་དུ་གདན་དྲངས་ཏེ་ཆོས་གསུངས་པའི་སྐབས་ནས་ཁྲི་རལ་པ་ཅན་གྱིས་འུ་ཤང་རྡོའི་ལྷ་ཁང་བཞེངས་གྲུབ་པའི་བར་ལོ་བརྒྱ་ཐམ་པ་ཡོད་པས་ཀ་ཅོག་ཞང་གསུམ་ཡང་དེ་ཙམ་གྱི་བར་བཞུགས་དགོས་པར་སྣང་ཞིང༌་། ཁྲི་སྲོང་ལྡེ་བཙན་སྐུ་ཚེའི་སྨད་ཀྱི་ལོ་ཙཱ་བ་ཡིན་ན་ཁྲི་སྲོང་ལྡེ་བཙན་སྐུ་གཤེགས་དུས་ཀ་ཅོག་ཞང་གསུམ་དགུང་ལོ་སུམ་ཅུ་ཡས་མས་ཞིག་ལས་ཕེབས་མེད་ཚོད་བཅས་བོད་ཀྱི་ལོ་རྒྱུས་ཐོག་ཀ་ཅོག་ཞང་གསུམ་ལ་ཁྲི་སྲོང་ལྡེ་བཙན་སྐབས་ཀྱི་ལོ་ཙཱ་བ་གཞོན་གསུམ་ཞེས་གསུང་སྲོལ་ཡོད་པ་ཡང་རྒྱུ་མཚན་ཡང་དག་པ་ཡོད་ངེས་ཡིན་སྙམ་པ་འདུག་ལགས་པས་དཔྱད་པར་ཞུའོ།།
བརྟན་སྐར།
སྤྱི་བཤད།
བརྟན་སྐར་ཞེས་པ། ཤིན་ཏུ་ཚ་བའི་རླངས་པ་ལས་གྲུབ་ཅིང་རང་སྟེང་ནས་འོད་འཚེར་ཐུབ་པའི་སྐར་མའི་ཚོགས་ཏེ། དེ་དག་གི་གནས་མི་འགྱུར་བར་བརྟན་ པ་ལྟར་ཡོད་པས་བརྟན་སྐར་ཞེས་བརྗོད་དོ། །ཞེས་རྒྱ་བོད་དབྱིན་གསུམ་གསར་བྱུང་རྒྱུན་ བཀོལ་མིང་མཛོད་ལས་སོ། །
སྤྱིར་བཤད་ན་བརྟན་སྐར་ཐམས་ཅད་ནི་རླངས་པ་ལས་གྲུབ་པ་ཡིན་པས་རླུང་གཟུགས་ཡིན། ནམ་མཁའ་གཡའ་དག་ཅིང་ཟླ་འོད་མེད་པའི་མཚན་མོར་འོད་དང་འབགས་རྡུལ་ མེད་པའི་ས་ཆ་ནས་ཆུ་བུར་མིག་གིས་མཐོང་ཐུབ་པའི་བརྟན་སྐར་གྱི་ གྲངས་ནི་༦༠༠༠ ལྷག་ཙམ་ཡིན། རྒྱང་ཤེལ་ལ་བརྟེན་ན་བརྟན་སྐར་འབུམ་ཕྲག་ཁ་ཤས་ནས་ས་ཡ་ཁ་ཤས་མཐོང་ཐུབ། དགུ་ཚིགས་ཀྱི་ཁོངས་བརྟན་སྐར་ཁྲག་ཁྲིག་གཉིས་ ༼༢༠༠༠༠༠༠༠༠༠༠༠༽ནས་ཁྲག་ཁྲིག་དྲུག་༼༦༠༠༠༠༠༠༠༠༠༠༠༽གི་ བར་ཡོད། འཇིག་རྟེན་ཁམས་སུ་སྐར་རྒྱུད་ཀྱི་གྲངས་ནི་ཆེ་ཆུང་དགུ་ཚིགས་དང་འདྲ་བ་ཁྲག་ཁྲིག་གཅིག་༼༡༠༠༠༠༠༠༠༠༠༠༠༽ནས་གཉིས་༼༢༠༠༠༠༠༠༠༠༠༠༠༽ བར་ཡོད་པའོ། །
བར་ཐག
ང་ཚོ་ཡོད་སའི་ཉི་མའི་ཁྱིམ་རྒྱུད་ཀྱི་གཙོ་གཟའ་ཉི་མ་ནི་བརྟན་སྐར་ཞིག་རེད། རང་ཅག་ནས་ཐག་ཉེ་ཤོས་ཀྱི་བརྟན་སྐར་ཡང་འདི་རེད། སའི་གོ་ལ་ནས་བརྟན་སྐར་སོ་སོའི་ བར་གྱི་བར་ཐག་བརྗོད་ཚེ་སྤྱི་ལེ་༼ km ༽རྩིས་གཞིར་བྱས་ན་ཧ་ ཅང་ཆུང་བས་འོད་ལོ་ཞེས་པའི་རྩིས་གཞི་བེད་སྤྱོད་གཏོང་གི་ཡོད། འོད་ལོ་ནི་འཛམ་གླིང་ཐོག་ཆེས་མྱུར་བའི་འོད་དེ་ལོ་གཅིག་གི་རིང་ལ་ཇི་ཙམ་སོང་བའི་བར་ཐག་ལ་ཟེར།
བརྟན་སྐར་གྱི་ཁྱད་ཆོས་གཙོ་བོ་གཉིས།
བརྟན་སྐར་གྱི་ཁྱད་ཆོས་གཙོ་བོ་གཉིས་ནི་དྲོད་ཚད་དང་ལྟོས་མེད་གསལ་ཚད་རེད། སྤྱིར་སྐར་མའི་གསལ་ཚད་ལ་རིམ་པ་དྲུག་ཡོད་ལ། རིམ་པ་དྲུག་པ་ནི་ཆེས་མི་གསལ་བའི་ ཚད་ཡིན་ཞིང་རིམ་པ་དང་པོ་ནི་ཆེས་གསལ་བའི་ཚད་རེད།
ལིའུ་ལི་ཆན།
ལོ་རྒྱུས་མདོར་བསྡུས།
ལིའུ་ལི་ཆན་ལགས་ནི་དེང་རབས་བོད་རིག་པ་བ་དང་བོད་རྒྱ་ལོ་ཙཱ་བ་ཆེན་པོ་ཞིག་གོ ། སྐྱེས་ཐོབ་ཤེས་རབ་ཆེ་ཞིང་གཞོན་དུས་ནས། །ཆོས་ཀྱི་སྒོར་ཞུགས་བོད་ཡུལ་༡ བདེ་བར་བརྟོལ། །འདྲ་སྤྲུལ་ཀུན་བཟང་ཚུལ་ཁྲིམས་མཉེས་པས་བཀུར། །བསམ་གཏན་གྲགས་པ་ངག་དབང་མཁན་རྣམ་གསུམ༢ ། ། གངས་དཀར་མཆོག་སྤྲུལ་༣ བཙུན་པ་ཀྭོང་ཁོང་༤ སོགས། །བོད་རྒྱའི་སྐྱེས་ཆེན་བསྙེན་ནས་སློབ་གཉེར་མཛད། །རུས་ཆེན་ཞེད་ཅན་ཅུན་༥ གང་སྐུ་ཟླར་བཞེས། །ས་དགེ་ བཀའ་རྙིང་སེལ་མེད་ཆོས་བརྒྱུད་ནོས། ། རྒྱ་ནག་དང་ནི་བོད་ཀྱི་ཡིག་རིགས་གཉིས། །ལེགས་པར་མཐིལ་ཕྱིན་སྙན་པས་ས་སྟེང་ཁྱབ། །
བརྟན་སྐར།
ད་དུང་གཟིགས།
·གཟའ་སྐར་རིག་པ།
ལིའུ་ལི་ཆན།
ལོ་རྒྱུས་མདོར་བསྡུས།
བོད་ལ་བཞུགས་པའི་མདོ་སྔགས་གདམས་པའི་མཛོད་ཆེན་རྣམས་རྒྱ་ཡུལ་དུ་སྤེལ་བའི་ཆེད་དུ་ཉིད་ཀྱིས་ཐོག་མར་གེ་སར་སྒྲུང་ལས་ལྷ་གླིང་རྒྱ་ཡིག་ཏུ་བསྒྱུར། དེ་ནས་སྔ་ཕྱིར་མི་ལ་རས་པའི་རྣམ་ཐར་དང་། དབུས་གཙང་གི་གནས་ཡིག དཔྱིད་ཀྱི་རྒྱལ་མོའི་གླུ་དབྱངས། རྒྱལ་རབས་གསལ་མེ། ཐུའུ་བཀྭན་གྲུབ་མཐའ་སོགས་བསྒྱུར། ལྷག་པར་དུ་རིག་འཛིན་འཇིགས་མེད་གླིང་པའི་གསུང་ཁྲིད་ཡིག་ཡེ་ཤེས་བླ་མ་དང་། ཀུན་མཁྱེན་ཀློང་ཆེནཔའི་གསུང་བསམ་གཏན་ངལ་གསོ། སྒྱུ་མ་ངལ་གསོ་རྣམས་བསྒྱུར་ནས་ཟབ་ཆོས་ཀྱི་བདུད་རྩི་ཐ་གྲུ་ཀུན་ཏུ་ཁྱབ་པར་མཛད་དོ། ། སྐུ་ཚེའི་དཀྱིལ་དུ་ཤེས་ཡོན་པའི་ཚུལ་གྱིས་མཐའ་འདུལ་༦ བྱ་བར་ཞུགས། ཕྱིས་སུ་པེ་ཅིན་དུ་མི་རིགས་དཔེ་སྐྲུན་ཁང་བོད་ཡིག་ཚན་ཁག་གི་གཙོ་འགན་བཞེས་ནས་རྒྱ་བོད་རིག་གནས་བརྗེ་རེས་ཀྱི་བྱ་བར་མཛད་རྗེས་ཆེན་པོ་བཞག །
བརྟན་སྐར།
ད་དུང་གཟིགས།
·གཡོ་སྐར།
ལིའུ་ལི་ཆན།
ལོ་རྒྱུས་མདོར་བསྡུས།
སྐུ་བགྲེས་དུས་ཁྲེང་ཏུའུ་ལ་བཞུགས་ནས་མོས་གོམས་གཉིས་ཀྱི་མཐུ་ལས་སྨྱུ་གུར་བརྟེན་པའི་་ཕྱག་ལས་གཅིག་པུས་བོད་ཀྱི་གསང་སྔགས་ལ་གཟིགས་རྟོག་མཛད་དེ་ཇོ་ནང་པའི་ཆོས་སྐོར་དུས་འཁོར་སྔོན་འགྲོ་དང་སྦྱོར་བ་ཡན་ལག་དྲུག་པ་བསྒྱུར། ལུང་དོན་གསང་བའི་གནད་འཁྲོལ་བས་ཀུན་མཁྱེན་ཀློང་ཆེན་པའི་གསུང་ཚིག་དོན་མཛོད་དང་གནས་ལུགས་མཛོད་གཉིས་བསྒྱུར། རྫོགས་པ་ཆེན་པོའི་ཆོས་སྐད་ཅེས་པ་བརྩམས་པས་རང་གཞན་ཀུན་ལ་ཕན་པར་མཛད་དེ། སྤྱིར་མདོ་སྔགས་གཉིས་ཆར་འཛིན་སྤེལ་དང་། སྒོས་སུ་ཐེག་པའི་ཡང་རྩེ་འོད་གསལ་རྫོགས་པ་ཆེན་པོའི་གདམས་པ་འཛིན་སྐྱོང་སྤེལ་བའི་སྒོ་ནས་སྐུ་ཚེ་མཐར་ཕྱིན། ད་ལྟ་ལིའུ་ལི་ ཆན་གྱི་རྒྱ་འགྱུར་གསུང་ཚོགས་ཞེས་པ་དེ་རྒྱ་བོད་རིག་གནས་བརྗེ་སྤེལ་ལོ་རྒྱུས་ཀྱི་རྡོ་རིང་ཞིག་ཏུ་གྱུར་ཏོ། །
བརྟན་སྐར།
ཕྱི་ཕྱོགས་དྲྭ་མཐུད།
རོང་བན། ༠༨:༣༥, ༡༤ ཟླ་བདུན་པ། ༢༠༡༡ (UTC)
ལིའུ་ལི་ཆན།
ཕྱི་ཕྱོགས་དྲྭ་མཐུད།
མཚམས་སྦྱོར་བྱེད་མཁན་ནི། རོང་བན། ༠༤:༡༢, ༡༥ ཟླ་བདུན་པ། ༢༠༡༡ (UTC)
དུས་དེབ།
སྤྱི་བཤད།
དུས་དེབ་ཅེས་པ་སྤྱིར་བཤད་ན་རྩོམ་པ་མང་པོའི་རྩོམ་ཡིག་གཅིག་ཏུ་བསྡུས། དེ་དག་ལེ་ཚན་དུ་བཀར་ནས་ཟླ་ཚེས་དང་རྩོམ་པ་པོའི་མིང་སོགས་བཀོད་དེ་དེབ་ཏུ་གྲུབ་པར་བྱས་ནས་བར་མ་ཆད་པར་དཔེ་སྐྲུན་བྱེད་པའི་དེབ་ལ་ཟེར། མཉམ་འབྲེལ་རྒྱལ་ཚོགས་ཀྱི་ཚན་སློབ་རིག་གསུམ་རྩ་འཛུགས་ཀྱིས་ ༡༩༦༤ ཟླ༡༡ ཚེས༡༩ ཉིན་ཧྥ་རན་སིའི་ཕེ་རིས་སུ་འཚོགས་པའི་གྲོས་ཚོགས་སུ་གྲོས་ཆོད་བྱུང་དོན། དུས་དེབ་ཀྱི་མཚན་ཉིད་ནི་ཁ་བྱང་གཅིག་པའི་ཐོག་ནས་བར་མ་ཆད་པར་༼དུས་བཀག་མེད་པར་༽དུས་ངེས་པའམ་ངེས་པ་མེད་པར་པར་སྐྲུན་བྱེད་པ། ལོ་རེ་ཉུང་མཐའ་བྱས་ཀྱང་སྐབས་རེ་༼ ཐེངས་རེ་ ༽ཡན་ཆད་འདོན་ཞིང་སྐབས་ཚང་མར་སྐབས་ཐེངས་ཀྱི་སྒྲིག་ཨང་། ཡང་ན་ཟླ་ཚེས་གསལ་པོར་བཀོད་པ་ཐམས་ཅད་ལ་དུས་དེབ་ཟེར། ཞེས་སོ། ། འཛམ་གླིང་ཐོག་མཚན་ཉིད་ཚང་བའི་དུས་དེབ་དང་པོ་ནི་ཧྥ་རན་སིར་སྤྱི་ལོ༡༦༦༥ ཟླ༡ ཚེས༤ ལ་པར་སྐྲུན་བྱས་པའི་སློབ་གཉེར་བའི་དུས་དེབ་ཅེས་པ་དེ་ཡིན་པར་མཁས་པ་མང་ཤོས་འདོད་དོ། །
དཔྱད་གཞི།
རོང་བན། ༠༧:༠༦, ༡༦ ཟླ་བདུན་པ། ༢༠༡༡ (UTC)
གློག་རྡུལ་འཕྲིན་སྒམ།
གློག་རྡུལ་འཕྲིན་སྒམ་ཞེས་པ འཕྲིན་དྲྭ་བརྒྱུད་ནས་གློག་རྡུལ་གྱི་ཡི་གེ་སོགས་འཕྲིན་དུ་གཏོང་བའམ་ལེནཔའི་གནས་ཏེ། འཕྲིན་ཡིག་བསྐུར་སའི་འཕྲིན་སྒམ་དང་འདྲ་བའི་བྱེད་ལས་ནོ། །ཞེས་རྒྱ་བོད་དབྱིན་གསུམ་གསར་བྱུང་རྒྱུན་བཀོལ་མིང་མཛོད་ལས་དྲངས་སོ། །
ལྷ་བསང་།
ལྷ་བསང་ཞེས་པ་ཡུལ་ལྷ་གཞི་བདག་ལ་བསང་མཆོད་འབུལ་བའི་ཆོ་ག་ཞིག་སྟེ། སྲོལ་འདི་བོད་དུ་དར་ནས་ལོ་རྒྱུས་རིང་པོ་ཡོད་ཚོད་རེད་དེ། གཙོ་བོར་ས་ཕྱོགས་སོ་སོར་གྲུབ་ཐོབ་གོང་མས་དམ་ལ་བཞག་ཅིང་། དཀར་ཕྱོགས་སྐྱོང་བའི་ལྷ་བཞུགས་པ་དེ་རྣམས་དགྱེས་པའི་ཕྱིར་ཤུག་པ་དང་བ་ལུ་སོགས་ལ་དཀར་གསུམ་མངར་གསུམ་བསྲེས་པའི་ཕྱེ་མར་འདེབས་པ་མེར་བསྲེག སྐྱབས་སེམས་ནས་བཟུང་སྟེ་ཡི་དམ་གང་རུང་གི་ང་རྒྱལ་བཟུང་ནས་བསང་ཡིག་ལྟར་མཆོད་པ་བྱེད་ཅིང་ཕྲིན་ལས་ཕྲན་ཚེགས་རྣམས་བཅོལ་བའོ། །
དེ་ལ་ཤེས་དགོས་པ་ནི་བསང་མཆོད་འབུལ་ཡུལ་དུ་གྱུར་པའི་ཡུལ་ལྷ་སོགས་འཇིག་རྟེན་པའི་ལྷ་རྣམས་གནས་སྐབས་ཀྱི་ཁ་འཛིན་སྡོང་གྲོགས་སུ་བསྟེན་པ་ལས་ཚེ་འདི་ཕྱིའི་སྐྱབས་གནས་སུ་བརྩིས་ནས་ལྷ་བསང་གཏོང་བ་མ་རེད། གོ་ཐོས་སུ་བོད་ཀྱི་ཡུལ་ཕྱོགས་འགར་ནག་ཕྱོགས་ཀྱི་ཡུལ་ལྷ་མཆོད་མཁན་ད་དུང་ཡང་ཡོད་པར་བཤད་པས་དེ་ནི་རྣམ་པ་ཀུན་ཏུ་མི་རུང་ངོ་། །
ལྷ་བསང་
སྤྱིར་བསང་ཟེར་བ་ནི་ངོ་བོའམ་གོ་དོན་གྱི་ཆ་ནས་བཤད་ན།  ཞུ་ཆེན་ཚུལ་ཁྲིམས་རིན་ཆེན་གྱིས།   དག་བྱེད་དྲི་ཞིམ་གྱི་ཆོ་ག་གང་ཞིག ཉེས་སྐྱོན་གྱི་སྒྲུབ་བྱེད་ཐམས་ཅད་བྱང་ཞིང་།  བདེ་ལེགས་སྟེར་བའི་ནུས་པ་དང་ལྡན་པ།   ཞེས་གསུངས་པ་ལྟར། དག་བྱེད་དྲི་ཞིམ་རྫས་ཀྱི་ནུས་པས་ཉེས་སྐྱོན་འབག་གཙོག་བྱང་བར་བྱེད་ཅིང་།   བདེ་ལེགས་སྟེར་བའི་ཆོ་ག་ཞིག་ལ་བསང་ཟེར།  ཤེས་པར་རློམ་པ་འགའ་ཞིག་གི་རྣམ་རྟོག་ལ་བསང་གཏོང་བའི་སྐབས་སུའང་སྐྱབས་གསུམ་གཙོ་བོ་དང་འཇིག་རྟེན་པའི་ལྷ་ཀླུ་ཞར་བྱུང་དུ་སྨྲ་བ་ནི།   མཆོད་རྟེན་ནག་འཇམ་མེར་བཞག་ནས་བྲག་ལ་དཀར་རྩི་བྱུག་པའི་དཔེ་ལྟར་དེ་ཙམ་འགྲིག་པར་མི་སྣང་སྟེ།   རྒྱལ་མཆོག་ལྔ་བ་ཆེན་པོས།  དེང་དུས་ལྷ་ཀླུ་ཞར་བྱུང་ཙམ་བྱས་ནས། །  བླ་མ་ཡི་དམ་གཙོར་བྱས་བསང་ཡིག་རྣམས།   །  དགོས་དོན་མ་རྟོགས་གྱ་ཚོམ་སྨྲ་བའི་ཚིག   །  མཆོད་རྟེན་ནག་འཇམ་བྲག་ལ་དཀར་རྩི་བཞིན།   ། ཞེས་གསུངས་པ་ལྟར་རོ། །  དེ་ལ་འདིར་ལྷ་བསང་གི་ཁུངས་དང་།  ལྷ་བསང་གཏོང་ཡུལ།   ལྷ་བསང་གི་རྫས།  རྫས་མ་དག་པའི་ཉེས་སྐྱོན།  ལྷ་བསང་གཏོང་བའི་གནས་དང་དུས།  ལྷ་བསང་གི་ཕན་ཡོན་བཅས་ས་བཅད་དྲུག་གིས་བཤད་པར་འདོད་དོ།   །
དང་བོ། ལྷ་བསང་གི་ཁུངས།
རྒྱལ་དབང་ལྔ་བ་ཆེན་མོས་བསང་གི་སྲོལ་ཐོག་མར་གཡུང་དྲུང་བོན་གྱིས་བཏོད་པར་བཞེད་དེ།  གངས་རིའི་དཔལ་ལྡན་སཱ་ལའི་ལྗོངས་ཆེན་པོའི། །  ལྷ་ཀླུ་གཞི་བདག་དགའ་བར་བྱེད་པའི་བསང་། །  ཞང་ཞུང་གཤེན་རབ་མེས་པོའི་རྗེས་འབྲང་བའི།   ། གཡུང་དྲུང་བོན་གྱིས་སྲོལ་བཏོད་ཐོག་མར་དར། །  ཞེས་གསུངས་སོ། །  དེ་ལས་གཞན་མདོ་རྒྱུད་རྣམས་སུའང་བསང་གི་ཁུངས་མེད་པ་མ་ཡིན་ཏེ།   མ་གྷ་དྷ་བཟང་མོས་བཅོམ་ལྡན་འཁོར་བཅས་སྤྱན་འདྲེན་སླད་དུ་སྤོས་དང་མེ་ཏོག་ཁྱེར་ནས་ཁང་བཟང་གི་རྩེར་འཛེག་སྟེ་གསོལ་བ་བཏབ་པ་དེ་དང་།   གསེར་འོད་དམ་པའི་མདོ་ལས་ཀྱང་།   བཙུན་པ་བཅོམ་ལྡན་འདས་གསེར་འོད་དམ་པ་མདོ་སྡེ་དབང་བོའི་རྒྱལ་བོ་དེ་ལ་མཆོད་པའི་སླད་དུ་བདུག་པ་སྣ་ཚོགས་ཀྱི་འཁྲི་ཤིང་དག་འབྱུང་བར་འགྱུར་ཏེ།   དེ་དག་སྐད་ཅིག་ཐང་ཅིག་ཡིད་ཙམ་དེ་ལ་རྒྱལ་བོ་ཆེན་པོ་བདག་ཅག་བཞིའི་རང་རང་གི་ཁང་བའི་སྟེང་གི་བར་སྣང་ལ་སྤོས་དང་བདུག་པ་སྣ་ཚོགས་ཀྱི་འཁྲི་ཤིང་དག་གི་གདུགས་རྣམས་སུ་གནས་པར་འགྱུར།   ཞེས་དང་།  ཐུའུ་བཀྭན་ཆོས་ཀྱི་ཉི་མས། གསང་འདུས་རྩ་རྒྱུད་སོགས་སུ།  དྲི་ལ་རྣམ་གསུམ་ཤེས་བྱས་ནས།   ། ཞེས་པའང་བསང་གི་ཁུངས་སུ་བཀོད་དོ། །  བཤད་ཚུལ་ཕྱི་མས་སྔ་མ་རྫུན་པར་འགྱུར་བའང་མ་ཡིན་ཏེ།   ལྔ་བ་ཆེན་པོས་གསུངས་པ་ནི་བོད་དུ་བསང་བྱུང་བ་ཐོག་མར་བོན་ནས་དར་བ་དང་།   གཞན་དག་གིས་ནང་བའི་གཞུང་ནའང་བསང་གི་ཁུངས་ཡོད་པར་བཤད་པ་ཡིན་པས་མི་འགལ་བའམ།  ཡང་ན།   རྒྱལ་དབང་ལྔ་བས་བོད་དུ་བསང་གི་ཐོག་མའི་བྱུང་རིམ་དང་།   གཞན་དག་གིས་བོད་དུ་བསང་གསོལ་ཐོག་མར་བྱུང་ཚུལ་བཤད་པ་མ་ཡིན་པར་ནང་བའི་གཞུང་ན་བསང་གི་ཁུངས་ཡོད་པར་སྨྲས་པ་ཡིན་པས་མི་འགལ་ལོ།   །
གཉིས་པ། ལྷ་བསང་གཏོང་ཡུལ།
བསང་གཏོང་ཡུལ་ལ་མགྲོན་ཚན་བཅུ་གཅིག་གི་དབྱེ་བ་བཤད་པ་སོགས་ཡོད་མོད།  གྲངས་ཆོད་པར་དཀའ་སྟེ།  རྒྱལ་མཆོག་ལྔ་བ་ཆེན་པོས།   སྤངས་རྟོགས་ཡོན་ཏན་ཕ་མཐའ་གཞལ་དཀའ་བས། །  ཡེ་ཤེས་ལྷ་ཡི་ཚད་བཟུང་ག་ལ་ནུས། །   གྱ་གྱུའི་སེམས་ཀྱི་རོལ་བ་མཐའ་ཀླས་པས། །  འཇིག་རྟེན་ལྷ་འདྲེ་གྲངས་ཀྱང་ག་ལ་གཞལ། །   ཞེས་གསུངས་པ་ལྟར་རོ། །  རིགས་ཀྱིས་བསྡུས་ན།
1.
དཀོན་མཆོགས་སྲི་ཞུའི་མགྲོན་པོ་སྟེ་བླ་མ་ཡི་དམ་སངས་རྒྱས་བྱང་སེམས་ཉན་རང་འཕགས་པ་རྣམས་དང་།
2.
མགོན་པོ་ཡོན་ཏན་གྱི་མགྲོན་པོ་སྟེ་དཔའ་བོ་མཁའ་འགྲོ་ཆོས་སྐྱོང་སྲུང་མ་རྣམས་དང་།
3.
རིགས་དྲུག་སྙིང་རྗེའི་མགྲོན་དང་།
4.
གདོན་བགེགས་ལན་ཆགས་ཀྱི་མགྲོན་རིགས་ཏེ་བཞིའོ།  །  དེ་ཡང་མགྲོན་དང་བོ་མཆོད་པས་བསོད་ནམས་ཀྱི་ཚོགས་རྒྱ་ཆེན་གསོག་ཅིང་ཐུགས་རྗེས་སྐྱོབ་པ།   མགྲོན་གཉིས་པས་ཕན་པ་སྒྲུབ་ཅིང་བར་ཆད་སེལ་བ།   མགྲོན་གསུམ་པས་གཞན་དོན་འགྲུབ་ཅིང་ཐེག་ཆེན་པོར་འགྱུར་བ།   མགྲོན་བཞི་བས་ཤ་འཁོན་ཞི་ཞིང་ཕྱིན་ཆད་གནོད་པ་མི་བྱེད་དོ། །  ཚ་གསུར་གྱི་སྐབས་མ་གཏོགས་རིགས་དྲུག་གདོན་བགེགས་ལ་བསང་བསྔོ་མིན་ལ་དོགས་པ་ཅུང་སྣང་མོད།   རྒྱགས་བརྔན་ལྟར་དང་།  ཐུའུ་བཀྭན་བསང་ཡིག་ལས།  གདོན་བགེགས་ལན་ཆགས་ཤ་འཁོན་གཉེར་བ་དང་། །  དྲི་ལ་སྤྱོད་པའི་མི་མིན་འབྱུང་བོའི་ཚོགས།   ། མདོར་ན་བསངས་ཀྱི་མགྲོན་དུ་འོས་པའི་རིགས། །  ཇི་སྙེད་མཆིས་པ་ཐམས་ཅད་གནས་འདིར་གཤེགས། །  ཞེས་གསུངས་པར་གཞིགས་ན་བསྔོས་ཀྱང་འགལ་བ་མེད་པར་སེམས།   འདིའི་དོགས་གཅོད་ཁོ་བོས་གཞན་དུ་བྲི་འདོད།
གསུམ་པ། ལྷ་བསང་གི་རྫས།
རྡོ་སོལ་གྱི་མེ་མི་རུང་བར་ཐུའུ་བཀན་ཆོས་ཀྱི་ཉི་མས་གསུངས་ཤིང་བ་ལྕི་དང་ཤིང་དང་སོལ་བའི་མེ་གང་རུང་སྟ་གོན་བྱའོ།  །  བསང་རྫས་ལ་ཡོངས་གྲགས་སུ་རིན་ཆེན་སྣ་ཚོགས་དང་།  དར་ཟབ།  འབྲུ་སྣ།  སྨན་སྣ།  ཤིང་སྣ།   རི་བཟང་བོའི་རྩི་སྔོན་སྣ་ཚོགས།  མར་གྱིས་སྤྲུས་པའི་བསང་རྩམ།  དཀར་གསུམ། མངར་གསུམ་བཅས་དང་།  ཡང་ན་འཕྲིན་ལས་བཞིའི་བསང་ཤིང་གི་དབང་དུ་བྱས་ན།   རཱ་ག་ཨ་སྱའམ་མཁས་གྲུབ་ཆེན་མོ་ཀརྨ་ཆགས་མེད་ཀྱིས།  སུར་དཀར་དུང་ལོ་ཞི་བའི་ཤིང་། །   སྟག་པ་གསེར་ལོ་རྒྱས་པའི་ཤིང་། །  ཤུག་པ་ཙན་དན་དབང་གི་ཤིང་། །   ཨ་གར་དྲི་དང་དྲག་པོའི་ཤིང་། །  ཞེས་དང་།  ཡང་འབུལ་ཡུལ་གྱི་དབང་དུ་བྱས་ན།  དེ་ཉིད་ཀྱིས།   བ་ལུ་དཀར་བོ་ལྷ་ཡི་ཤིང་། །  འོམ་བུ་ཀླུ་ཤིང་སྨན་གྱི་ཤིང་། ། སྟག་པ་སེར་བོ་གཉན་གྱི་ཤིང་།   །  སྤེན་མ་དངོས་གྲུབ་གཡུང་དྲུང་ཤིང་།   ། ཞེས་གསུངས་པ་ལྟར་རོ། །  ཐུའུ་བཀྭན་ཆོས་ཀྱི་ཉི་མས།  ཤུག་པ།  མཁན་པ། བ་ལུ་གསུམ་བསང་རྫས་མཆོག་ཏུ་གསུངས་སོ། །
བཞི་བ། བསང་རྫས་མ་དག་པའི་ཉེས་སྐྱོན།
བསང་རྫས་དེ་དག་འབག་བཙོག་གིས་མ་གོས་པར་གཙང་བར་བྱེད་པ་ཆེས་གལ་ཆེ་བ་ཡིན་ཏེ།  མཁས་གྲུབ་ཆེན་པོ་ཀརྨ་ཆགས་མེད་ཀྱིས།  བསང་མ་ཚར་བར་དུ་ཤ་ཁྲག་དང་།   ཆང་སྒོག་སོགས་བཟའ་བ་དང་བཏུང་བ་སོགས་བྱས་ན་གཞི་བདག་ཐམས་ཅད་རྒྱལ་ནས་འགྲོ་བས་མི་རུང་།   བསང་རྫས་རྣམས་ལ་དམེ་ཕོ་སྡིག་ཅན་གྱིས་བསང་ཤིང་འཐུ་བ་དང་།   ཡུགས་ས་མས་ཕྱེ་ཕུད་འཐག་པ་དང་།  སེར་སྣས་འབག་པ་དང་།  མི་གཙང་བའི་རྫས་དང་། ཚེར་མ་ལ་སོགས་པའི་དུག་ཤིང་ལ་འཛེམ།  ཆོ་ག་གཞན་མ་ཤེས་པ་ལ་སྐྱོན་འགལ་ཆུང་།   བསང་མ་ཤེས་ན་འཇིག་རྟེན་ཁམས་ཀྱི་གཞི་བདག་ཕྲག་དོག་ཆེ།   ཀླུ་དང་ས་བདག་གཉན་རྣམས་ལ་མཐོང་དུག་དང་།  བལྟས་དུག  ཁ་རླངས་ཀྱི་དུག་སོགས་ཡོད་པས་དམིགས་རིམ་དང་ཆོ་ག་ཤེས་པ་གལ་ཆེ།   ཞེས་དང་།  ཡང་རྗེ་དེ་ཉིད་ཀྱི་ཞལ་ནས།   ཉིན་ཞིག་ཁོ་བོའི་ཉམས་སྣང་ལ་གཞི་བདག་མང་བོས་འོ་དོད་བོས་ཤིང་བརྒྱལ་བ།  ན་བ།  ལོང་བ།   ལུས་ལ་རྣག་ཁྲག་ཆུ་སེར་བབས་ནས་ངུ་འབོད་བྱེད་པ་མཐོང་བར།  རྒྱུ་མཚན་དྲིས་པར།   ཁོ་ཚོ་དམ་ཉམས་སྔགས་པ་ཞིག་གིས་བསང་མགྲོན་དུ་བཀུག་པ་དང་།  དམེ་ཅན་ཞིག་གིས་བསང་ཤིང་འཐུས་པ་དང་།   རྩི་བཅུད་འོ་ཞོ་ལ་མི་དང་ཁྱི་དམར་ཞིག་གིས་འཐུང་འཕྲོ་དང་།   མར་ལ་བུད་མེད་ཅིག་གིས་མཚན་མར་རེག་ནས་ལག་པ་མ་བཀྲུས་པ་སོགས་ཀྱི་སྐྱོན་འགའ་ལས་ཉེས་ཚུལ་གསུངས་སོ།   །
རྒྱལ་སྲས་འཇིགས་མེད་ཡེ་ཤེས་གྲགས་པས།  གཙང་མིན་དབྱེ་བ་མེད་པའི་གང་བྱུང་ནས། །  རྣམ་རྟོག་རྩིང་བོས་བསྒྲུབས་པའི་བསང་ཤིང་རྣམས། །  གང་བྱུང་གནས་སུ་འོང་བའི་མི་གཙང་བ།   ། འབུ་སྲིན་མང་བོ་བཅས་ཏེ་བསྲེགས་པ་མཐོངས། ། མི་གཙང་གིས་བགོས་རྡོག་པས་བརྫིས་པ་ཡི།   །  བསང་ཤིང་དུད་པས་སླར་ཡང་མི་གཙང་འགྱུར།   ། འབུ་སྲིན་མང་བོར་བཅས་ཏེ་བསྲེགས་པ་ཡིས། །  གཞོབ་དང་སྡིག་ཚོགས་མང་བོའི་བསང་དེ་དོར། །   ཞེས་གསུངས་ཤིང་།  ཐུའུ་བཀྭན་ཆོས་ཀྱི་ཉི་མས་ཀྱང་།  དེང་སང་བསངས་ཀྱི་ལག་ལེན་དར་ཆེ་ཡང་།   ཕལ་ཆེར་གྱིས་བསང་རྫས་རྣམས་འབད་རྩོལ་མི་བྱེད་པར།  ཡུལ་ལུགས་དང་སྒོ་བསྟུན་ནས།   ཤིག་གང་བྱུང་གི་དུ་བ་གཏུལ་བ་ལ་ཕྱེ་མར་ཅུང་ཟད་རེ་བཏབ་པས་ཆོག་པར་བྱེད་པ་སྣང་མོད།   དེ་ལ་མཆོག་དམན་གྱི་མགྲོན་དགྱེས་པ་བསྐྱེད་པ་དང་།   དེའི་མཐུས་རང་གི་འདོད་དོན་འགྲུབ་པ་སོགས་ཀྱི་ཕན་ཡོན་ཇི་བཞིན་འབྱུང་བ་དཀའ་གསུངས་སོ།   །  དེ་ལྟར་སླ་ཆོས་སུ་མི་གཏོང་བར་བསང་རྫས་རྣམས་འགང་ཆེ་ས་དང་བཟང་གྲས་ནས་ཕུད་དུ་ལེན་པ་གལ་ཆེའོ། །
ལྔ་བ། ལྷ་བསང་གི་ཕན་ཡོན།
བསང་གི་ཕན་ཡོན་ནི་སློབ་དཔོན་རིན་པོ་ཆེ་དང་།  རྒྱལ་དབང་ལྔ་བ་ཆེན་མོ།   པཎ་ཆེན་ཐམས་ཅད་མཁྱེན་པའི་བསང་ཆོག་རྒྱས་འབྲིང་སོགས་སུ་མང་དུ་མཆིས་པས་ཐམས་ཅད་བྲི་བས་ག་ལ་ལངས།   འོན་ཀྱང་ཅུང་ཙམ་འདིར་བཀོད་ན། ལྕང་སྐྱ་རོལ་བའི་རྡོ་རྗེའི་བསང་ཆོག་ཡིད་བཞིན་དབང་རྒྱལ་ལས།  ཁ་དོག་དྲི་རོ་མཐའ་ཡས་ཀྱིས།   །  ནད་རིགས་བཞི་བརྒྱ་རྩ་བཞི་སེལ།   །  གསེར་ཞུན་འཁྱིལ་འདྲའི་མེ་ལྕེ་ཡིས།   ། གཏི་མུག་མུན་པའི་ཚོགས་ཀུན་འཇོམས། །  དུད་སྤྲིན་འཆི་མེད་ལམ་ཆགས་པས། །   སྡུག་བསྔལ་གསུམ་གྱི་ཚ་གདུང་སྐྱོབ། །  ཅེས་དང་། ཐུའུ་བཀྭན་བསང་ཡིག་བཀྲ་ཤིས་དབྱངས་སྙན་ལས།  འཆི་བ་མེད་པའི་ཡོན་ཏན་བདུད་རྩིའི་ཤིང་།   ། དྲི་ཞིམ་སྤོས་ངད་དུད་སྤྲིན་ནམ་མཁར་འཁྲིགས། །   ལྷ་འདྲེ་མི་གསུམ་རྨུགས་ཤིང་འཐིབ་པ་སེལ། །  འོད་གསལ་མེ་ལྕེ་འོད་གསལ་ཕྲེང་བར་འཕྲོ། །   མ་རིག་རྨོངས་པའི་མུན་ནག་ཐམས་ཅད་སེལ། །  མེ་སྟག་ཚ་ཞིང་བསྲེགས་པའི་ངར་ལྡན་པས། །   མནོལ་ནག་མི་གཙང་ལྗན་ལྗིན་སྲེག་པར་བྱེད། །  ཅེས་དང་།  ཀུན་མཁྱེན་འཇུ་མི་ཕམ་པས། འདི་ཡིས་རླུང་རྟ་རྒུད་པ་གསོ།   །  དགེ་མཚན་རྟེན་འབྲེལ་ཕྱོགས་མེད་རྒྱས།   ། སྙན་གྲགས་རྒྱལ་མཚན་སྲིད་ན་མཐོ། །  མཆོག་ཐུན་དངོས་གྲུབ་ཡིད་བཞིན་འགྲུབ། །   ཅེས་གསུངས་པ་ལྟར།  བླ་མ་དང་ལྷག་ལྷའི་སྐུ་གསུང་ཐུགས་དང་འགལ་བའི་ཉེས་བྱས་དང་།   གྲུབ་དང་མི་གཙང་བ་སྣ་ཚོགས་དང་།   དེ་དག་གིས་བསྐྱེད་པའི་མནོལ་སྐྱོན་ཤོར་བ་སོགས་བྱང་ཞིང་དག་ནས།   བསྟེན་པའི་ཆོས་སྲུང་དང་སྐྱོབ་པའི་ལྷ་སྲུང་རྣམས་ཉེས་པའི་སྒོ་ནས་རང་ལ་སྡོང་གྲོགས་བྱེད་ཅིང་།   ཁ་མཆུ་འཁྲུག་རྩོད།  དགྲ་ཇག་ཆོམ་རྐུན།  ནད་མུག་འཚེ་བ།  སད་སེར་ཐན་པ་མེད་ཅིང་།   སྣོད་བཅུད་ཐམས་ཅད་ལ་བཀྲ་ཤིས་དགོས་འདོད་ཀྱི་ལེགས་ཚོགས་རྒྱ་ཆེན་པོ་རྒྱུན་མི་ཆད་དུ་འབྱུང་བར་འགྱུར་རོ།   །  བསང་དང་བསང་དུད་ལ་བརྟག་ཚུལ་ཀྱང་དམ་པའི་གསུང་ན་གསལ་བར་སྣང་མོད།   བློ་དམན་དག་ལ་རྣམ་རྟོག་གི་ལྷག་མར་འགྲོ་བར་དོགས་ནས་མ་བྲིས་སོ། །
རྡོར་སེམས་བུམ་པ་
བུམ་པ་རང་བྱུང་གི་གཞལ་ཡས་ཁང་དུ་ལྷ་རྣམས་དྭངས་མའི་མཚོ་ལ་གཟའ་སྐར་ཤར་བ་བཞིན་སྐད་ཅིག་གིས་གསལ་བར་གྱུར། རང་སྲོག་སྔགས་ཀྱི་འོད་ཟེར་གཟུངས་ཐག་ལ། །འཁྲིལ་ཏེ་བུམ་པའི་ལྷ་ཚོགས་ཐུགས་ཀར་ཞུགས། །དེ་དག་སྐུ་ལས་བྱང་སེམས་བདུད་རྩིའི་རྒྱུན། །བབས་པས་བུམ་ཆུ་དབྱེར་མེད་རོ་གཅིག་གྱུར། །ཅེས་གཟུངས་ཐག་བླངས་ལ་བུམ་བཟླས་སྤྱི་དྲིལ་ཅི་ནུས་བྱ།། ལས་བུམ་ནང་དུ་རྡོ་རྗེ་སེམས་དཔའ་སྐད་ཅིག་གིས་གསལ་བའི་ཐུགས་ཀའི་འོད་ཟེར་འཕྲོ་འདུས་དོན་གཉིས་མཛད། སྐུ་ཡི་ཆ་ཐམས་ཅད་ནས་དག་བྱེད་བདུད་རྩིའི་རྒྱུན་བབས་པས་བུམ་པ་གང་བར་གྱུར། ཨོཾ་བཛྲ་སཏྭ་ས་མ་ཡ། སོགས་ཉེ་སྙིང་བཟླ་བས་ནུས་ལྡན་དུ་བསྒྲུབ། མཐར་དབྱངས་གསལ་ཡིག་བརྒྱ་རྟེན་སྙིང་སོགས་བཟླ་ཞིང་མཆོད་ཅིང་བསྟོད་ནས། ཨོཾ་ཨཱཿཧཱུྃ།ཞེས་དུང་ཆོས་ཀྱི་ཆུ་མཆོད་ཡོན་དུ་ཕུལ་བས་ལྷ་རྣམས་བདེ་སྟོང་ཆེན་པོའི་ངོ་བོར་ཞུ་བ་བུམ་ཆུ་དང་དབྱེར་མེད་དུ་གྱུར།
རྡོར་སེམས་བདག་བསྐྱེད་བསྡུས་པ་
བདག་ཉིད་སྤྱི་གཙུག་པད་ཟླའི་གདན་སྟེང་དུ༔ དཔལ་ལྡན་རྡོ་རྗེ་སེམས་དཔའ་ཤེལ་གྱི་མདོག༔ རྡོ་རྗེ་དྲིལ་འཛིན་ཕྱེད་སྐྱིལ་བཞུགས་པ་ཡི༔ ཐུགས་ཀར་ཟླ་སྟེང་ཧཱུྃ་ལ་ཡིག་བརྒྱས་བསྐོར༔ བདུད་རྩིའི་རྒྱུན་བབས་ཉམས་ཆག་སྡིག་སྒྲིབ་ཀུན༔ མ་ལུས་དག་ནས་ཤེལ་སྒོང་ལྟ་བུར་གྱུར༔ ཨོཾ་བཛྲ་སཏྭ་ས་མ་ཡ༔ ནས། མ་ཧཱ་ས་མ་ཡ་སཏྭ་ཨཱཿ མགོན་པོ་བདག་ནི་མི་ཤེས་རྨོངས་པ་ཡིས༔ དམ་ཚིག་ལས་ནི་འགལ་ཞིང་ཉམས༔ བླ་མ་མགོན་པོས་སྐྱབས་མཛོད་ཅིག༔ གཙོ་བོ་རྡོ་རྗེ་འཛིན་པ་སྟེ༔ ཐུགས་རྗེ་ཆེན་པོའི་བདག་ཉིད་ཅན༔ འགྲོ་བའི་གཙོ་ལ་བདག་སྐྱབས་མཆི༔ སྐུ་གསུང་ཐུགས་རྩ་བ་ཡན་ལག་གི་དམ་ཚིག་ཉམས་པ་ཐམས་ཅད་མཐོལ་ལོ་བཤགས་སོ༔ སྡིག་སྒྲིབ་ཉེས་ལྟུང་དྲི་མའི་ཚོགས་ཐམས་ཅད་བྱང་ཞིང་དག་པར་མཛད་དུ་གསོལ༔
འབའ་ཆོས་སྡེ་དགོན།
དགོན་པའི་བླ་སྤྲུལ་དང་གདན་རབས། སྤྱིར་དགོན་པའི་བླ་རབས་དང་མཁན་རབས་སོགས་ནི་བསྟར་ཆགས་སུ་ཡོད་མོད། དུས་ཟིང་སོགས་ཀྱི་སྐབས་སུ་དཔྱད་གཞི་ཡིག་ཆ་ཐམས་ཅད་འབྱུང་བའི་འཇིག་པར་བསྐུར། ཡུལ་འདིའི་མེ་ཏོག་གང་ལ་ཕོག་པའི་ལྷ་སྐལ་ནི་འབའ་ལཱ་ཁ་ཀླུ་དབང་གི་རྒྱལ་པོ་འདི་ཉིད་ཡིན། དད་ལྡན་བགྲེས་སོང་དག་གི་ངག་ཐོག་ཏུ་ལྷག་ཅིང་དགེ་བཤེས་བློ་བཟང་རྒྱལ་མཚན་རིན་པོ་ཆེས་ཕྱག་བྲིས་སུ་བཏབ་པའི་རྗེ་འདི་ཉིད་ཀྱི་སྐྱེ་ཕྲེང་རིམ་བྱོན་ནི། དང་པོ་འཕགས་པ་མ་འགག་པ། གཉིས་པ་སློབ་དཔོན་སངས་རྒྱས་གསང་བ། གསུམ་པ་གྲུབ་ཆེན་ཤན་ཏི་པ།བཞི་པ་ཨ་ཙ་རྱ་དཔལ་དབྱངས། ལྔ་པ་མགོ་ལོག་བསོད་ནམས་རྒྱལ་མཚན་ཡན་ཆོད་ནི་ཡུལ་འདིར་ནང་པའི་གྲུབ་མཐའ་མ་ཕྱེ་གོང་ཙམ་ཡིན་པར་བཤད། དྲུག་པ་སྲས་དར་མ་མདོ་སྡེ། བདུན་པ་གཏེར་ཕུ་གསང་སྔགས་སྡོང་པོ། བརྒྱད་པ་གྲོང་དགེ་ཧ་དགའ་རིན་ཆེན། དགུ་པ་བདེ་ཆེན་བཟང་པོ་རྡོ་རྗེ། བཅུ་པ་ཀརྨ་ངག་བདེ་སྤྲུལ་སྐུ། བཅུ་གཅིག་པ་སྟག་མགོ་བླ་མ་ཀརྨ་བསྟན་འཛིན་དབང་ཕྱུག བཅུ་གཉིས་པ་སྟག་མགོ་བླ་མ་ཆོས་གྲུབ་སྤེན་པ་བཅས་ནི་བཀའ་བརྒྱུད་ཀྱི་བླ་མ་ཡིན་པར་འདོད། བཅུ་གསུམ་པ་ཝང་ཆེན་ཞེས་པ་ངག་དབང་བློ་བཟང་དཔལ་ལྡན། བཅུ་བཞི་པ་མགོན་དཀར་བློ་བཟང་ཆོས་གྲུབ། བཅོ་ལྔ་པ་མགོན་དཀར་བློ་བཟང་རྣམ་རྒྱལ། བཅུ་དྲུག་པ་སྤྲུལ་སྐུ་འཇམ་དབྱངས་གྲགས་པ། བཅུ་བདུན་པ་སྐལ་བཟང་ཐུབ་བསྟན་དབང་ཕྱུག བཅོ་བརྒྱད་པ་ངག་དབང་དམ་ཆོས། བཅུ་དགུ་པ་ངག་དབང་བློ་བཟང་བསྟན་པའི་སྒྲོན་མེ་མཁྱེན་རབ་འཕྲིན་ལས་རྒྱ་མཚོ། དེང་གི་ཉི་ཤུ་པ་ངག་དབང་བློ་བཟང་བསྟན་པའི་རྒྱལ་མཚན་འདིའི་བར་སྐྱེ་ཕྲེང་ཉི་ཤུ་བྱུང་ཞིང་། དེ་དག་ཕལ་ཆེ་ནི་མངོན་ཤེས་དང་རྫུ་འཕྲུལ་ལ་ཐོགས་པ་མེད་ཅིང་། ལྷ་སྲིན་སྡེ་བརྒྱད་བྲན་དུ་བསྐུལ་ནུས་པའི་སྐྱེས་བུ་དམ་པ་ཤ་སྟག་ཡིན་པར་གྲགས། གཞན་ཡང་འཇོལ་བླ་མ། གཉའ་ངོས་བླ་མ། མགར་ཐར་བླ་མ། མདའ་ར་མཁན་ཟུར། བྱང་རྩེ་བླ་མ། མོ་གཏོར་བླ་མ། བར་སྒོ་བླ་མ། མདོ་ཤོད་བླ་མ་བཅས་བླ་སྤྲུལ་ཁག་ནི་སྐྱེ་འགྲོའི་དཔལ་དུ་རེས་སུ་བལྟམས་ནས་གང་ལ་གང་འདུལ་གྱིས་སེམས་ཅན་གྱི་དོན་མཛད། དགོན་འདི་ཟིང་འཁྲུག་གིས་མེས་འཇིག་ནས་སླར་ཉམས་གསོའི་རྗེས་སུ་མཁན་རབས་བཅུ་གསུམ་ཙམ་དམངས་གཙོ་བཅོས་བསྒྱུར་མ་བྱེད་བར་དུ་བྱུང་སྟེ། དང་པོ་དཔལ་ངག་དབང་དང་། གཉིས་པ་ཚུལ་ཁྲིམས་ཆོས་འཕེལ། གསུམ་པ་མདའ་ར་མཁན་ཟུར། བཞི་པ་དགེ་བཤེས་ཨ་བློན། ལྔ་པ་དགེ་བཤེས་ཨ་དགའ། དྲུག་པ་མོ་གཏོར་མཁན་ཟུར་ཚེ་བརྟན། བདུན་པ་མོ་གཏོར་མཁན་ཟུར། བརྒྱད་པ་དགེ་བཤེས་ཨ་སྐལ། དགུ་པ་དགེ་བཤེས་འཕྲིན་ལས་རྒྱལ་མཚན། བཅུ་པ་དགེ་བཤེས་བློ་བཟང་དོན་འགྲུབ། བཅུ་གཅིག་པ་དགེ་བཤེས་ཨ་བཟང་། བཅུ་གཉིས་པ་གཉའ་ངོས་སྤྲུལ་སྐུ། བཅུ་གསུམ་པ་འཇོལ་བླ་མ་ངག་དབང་བློ་བཟང་ཡེ་ཤེས་བར་བྱུང་ནས་དུས་འགྱུར་ལ་འཁེལ་ཏེ་རེ་ཞིག་འཕྲོ་ཆད། ཆོས་ཀྱི་སྒོ་འཕར་སླར་ཡང་ཕྱེ་དུས་འཇོལ་བླ་མ་དང་། དགེ་བཤེས་བློ་ཚེ་རིང་། དགེ་བཤེས་ལྷུན་གྲུབ། དགེ་བཤེས་རྒྱལ་མཚན་གྲགས་པ། དགེ་བཤེས་བློ་བཟང་རྒྱལ་མཚན། དགེ་བཤེས་འགྱུར་མེད་རྡོ་རྗེ། དགེ་བཤེས་ཨ་འབྲུག དགེ་བཤེས་དར་རྒྱས་བཅས་ད་བར་རིམ་པར་དགོན་པའི་ཁྲི་འཛིན་གྱི་མཁན་པོར་ཕེབས་ནས་བསྟན་པ་ལ་མཛད་རྗེས་བླ་ན་ཆེའོ། །
འབའ་ཆོས་སྡེ་དགོན་དགའ་ལྡན་ཕན་བདེ་གླིང་།
འབའ་ཆོས་སྡེ་དགོན་པ་ནི་ཁམས་འབའ་ཐང་ནང་གི་དགོན་སྡེ་ཆེ་ཤོས་དེ་ཡིན་པ་དང་། ༧གོང་ས་ལྔ་ཆེན་པོས་བཀའ་ལུགས་དགེ་བསྒྱུར་གྱིས་དགོན་པའི་མཚན་ལ་འབའ་ཆོས་སྡེ་དགའ་ལྡན་ཕན་བདེ་གླིང་ཞེས་བཏགས་འདུག དགོན་བདག་ནི་འབའ་ལྭ་ཁ་རིན་པོ་ཆེ་ཡིན་པ་དང་། ཕྱིའི་མི་རིགས་བཙན་འཛུལ་གྱིས་དགོན་པ་ཐེངས་གསུམ་གཏོར་བཅོམ་ཐེབས་འདུག དེང་ཆར་གྲྭ་༤༠༠ལྷག་དང་། མཚན་ཉིད་སློབ་གླིང་། རིག་གནས་སློབ་གླིང་།འདོན་ཆོག་སློབ་གླིང་བཅས་སྡེ་ཁག་གསུམ་དུ་སློབ་གཉེར་གནང་བཞིན་པ་རེད།
དགོན་པའི་བྱུང་བ།
བརྒྱ་ཤོག་བརྒྱད།གྲུ་བཙལ་བརྒྱ་ཤོག འབྲུ་སྣ་བརྒྱ་ཤོག གཞིས་འགོ་བརྒྱ་ཤོག སྤྱི་སྲུང་བརྒྱ་ཤོག ལྔ་བཅུ་བརྒྱ་ཤོག ལི་སྙུང་བརྒྱ་ཤོག  གླིང་ཁ་བརྒྱ་ཤོག་བཅས་རེད། དེ་ནི་དོན་དུ་ཁམས་ཚན་དང་གཅིག་པ་རེད། བརྒྱ་དཔོན་བརྒྱད་ཀྱི་ཁ་འོག་གི་ལུང་སྡེ་དག་ཁམས་ཚན་དུ་དབྱེ་བ་ཞིག་རེད།གྲུ་བཙལ་བརྒྱ་ཤོག་ནི་དཔལ་འབྱོར་སྐྱོ་ཤོས་ཡིན་པར་མ་ཟད།གཞན་པ་ཚོས་ཞན་བརྒྱ་ཤོག་ཀྱང་ཟེར་སྲོལ་ཡོད།   ཡིན་ན་ཡང་འདས་པའི་ལོ་རྒྱུས་ནང་མཁས་གྲུབ་གཉིས་ལྡན་གྱི་སྐྱེས་ཆེན་དམ་པ་བཙལ་བ་དགེ་སློང་བསྟན་འཛིན་གྲགས་པ་གཙོས་པའི་མང་པོ་ཞིག་བརྒྱ་ཤོག་འདི་ན་ཐོན་ཡོད
དགོན་གཞན་བར་གྱི་འབྲེལ་བ།
གོ་བོ་དགོན་གསར་སྟེང་པ།འབའ་འཛིན་མཛད་དགོན། འབའ་ཚ་ཁ་ལྷོ་སྐར་མདའ་དགོན་སོགས་ཚང་མ་དགོན་པ་དེའི་བུ་དགོན་ཡིན།
མཛེས་རིས་བར་ཁྱམས།
རིག་འཛིན་བདུད་འདུལ་རྡོ་རྗེས་གཏེར་དུ་བླངས་བའི་ཀྲོམ་མཚོ་ཕུའི་་གནས་ཡིག།
སངས་རྒྱས་དང་བྱང་ཆུབ་སེམས་དཔའ་རྣམས་ལ་ར་མདའ་སྦྲན་པའི་སྨོན་ལམ་
༁ྃ༔ ཟབ་ཆོས་ཞི་ཁྲོ་དགོངས་པ་རང་གྲོལ་ལས༔ སངས་རྒྱས་དང་བྱང་ཆུབ་སེམས་དཔའ་རྣམས་ལ་ར་མདའ་སྦྲན་པའི་སྨོན་ལམ་བཞུགས།། རང་འཆི་བའི་དུས་ཀྱི་ཚེའམ་ནམ་ཡང་བྱ་སྟེ༔ སངས་རྒྱས་དང་བྱང་ཆུབ་སེམས་དཔའ་རྣམས་ར་མདའ་སྦྲན་པ་ནི༔ དཀོན་མཆོག་གསུམ་ལ་དངོས་སུ་འབྱོར་པ་དང་ཡིད་ཀྱིས་སྤྲུལ་པའི་མཆོད་པ་འབུལ༔ ལག་ཏུ་སྤོས་དྲི་ཞིམ་པོ་ཐོགས་ཏེ་གདུང་བའི་ཤུགས་དྲག་པོས་འདི་སྐད་དོ༔ ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐུགས་རྗེ་དང་ལྡན་པ༔ མཁྱེན་པ་དང་ལྡན་པ༔ སྤྱན་དང་ལྡན་པ༔ བརྩེ་བ་དང་ལྡན་པ༔ འགྲོ་བའི་སྐྱབས་སུ་གྱུར་པ་རྣམས་ཐུགས་རྗེའི་དབང་གིས་གནས་འདིར་བྱོན་ཅིག༔ དངོས་སུ་འབྱོར་པ་དང་ཡིད་ཀྱིས་སྤྲུལ་པའི་མཆོད་པ་བཞེས་ཤིག༔ ཐུགས་རྗེ་ཅན་ཁྱེད་རྣམས་ལ་མཁྱེན་པའི་ཡེ་ཤེས༔ བརྩེ་བའི་ཐུགས་རྗེ༔ མཛད་པའི་ཕྲིན་ལས༔ སྐྱོབས་པའི་ནུས་མཐུ་བསམ་གྱིས་མི་ཁྱབ་པ་མངའ་བ་ལགས་པས༔ ཐུགས་རྗེ་ཅན་ཁྱེད་རྣམས་ཀྱིས་ཆེ་གེ་མོ་ཞེས་བྱ་བ་འདི་ནི༔ འཇིག་རྟེན་འདི་ནས་ཕ་རོལ་ཏུ་ནི་འགྲོ༔ འཇིག་རྟེན་འདི་ནི་བོར༔ སྐྱས་ཆེན་པོ་ནི་འདེགས༔ གྲོགས་ནི་མེད༔ སྡུག་བསྔལ་ནི་ཆེ༔ སྐྱབས་ནི་མེད༔ མགོན་ནི་མེད༔ དཔུང་གཉེན་ནི་མེད༔ ཚེ་འདིའི་སྣང་བ་ནི་ནུབ༔ འགྲོ་བ་གཞན་དུ་ནི་འགྲོ༔ མུན་ནག་འཐུག་པོར་ནི་འཇུག༔ གཡང་ས་ཆེན་པོར་ནི་ལྟུང་༔ ནགས་ཁྲོད་འཐུག་པོར་ནི་འཇུག༔ ལས་ཀྱི་དབང་གིས་ནི་དེད༔ དགོན་པ་ཆེན་པོར་ནི་འགྲོ༔ རྒྱ་མཚོ་ཆེན་པོས་ནི་ཁྱེར༔ ལས་ཀྱི་རླུང་གིས་ནི་བདས༔ ས་ཚུགས་མེད་པའི་ཕྱོགས་སུ་ནི་འགྲོ༔ གཡུལ་ངོ་ཆེན་པོར་ནི་འཇུག༔ གདོན་ཆེན་པོས་ནི་ཟིན༔ གཤིན་རྗེའི་ཕོ་ཉ་ལ་ནི་འཇིགས་ཤིང་སྐྲག༔ ལས་ཀྱི་སྲིད་པ་ན་ཡང་སྲིད་པ་ལ་ནི་འཇུག༔ དབང་ནི་མེད༔ གཅིག་པུར་གྲོགས་མེད་པར་འགྲོ་དགོས་པའི་དུས་ལ་བབས་ན༔ ཐུགས་རྗེ་ཅན་ཁྱེད་རྣམས་ཀྱིས་ཆེ་གེ་མོ་སྐྱབས་མེད་པ་འདི་ལ་སྐྱབས་མཛོད་ཅིག༔ མགོན་མཛོད་ཅིག༔ དཔུང་གཉེན་མཛོད་ཅིག༔ བར་དོའི་མུན་ནག་ཆེན་པོ་ལས་སྐྱོབས་ཤིག༔ ལས་ཀྱི་རླུང་དམར་ཆེན་པོ་ལས་ཟློག་ཅིག༔ གཤིན་རྗེའི་འཇིགས་སྐྲག་ཆེན་པོ་ལས་སྐྱོབས་ཤིག༔ བར་དོའི་འཕྲང་རིང་ཆེན་པོ་ལས་སྒྲོལ་ཅིག༔ ཐུགས་རྗེ་ཅན་ཁྱེད་རྣམས་ཐུགས་རྗེ་མ་ཆུང་ཞིག༔ ར་མདའ་མཛོད་ཅིག༔ ངན་སོང་གསུམ་དུ་མ་གཏོང་ཞིག༔ སྔོན་གྱི་དམ་བཅའ་མ་གཡེལ་བར་ཐུགས་རྗེའི་ཤུགས་མྱུར་དུ་ཕྱུངས་ཤིག༔ སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་ཆེ་གེ་འདི་ལ་ཐུགས་རྗེ་ཐབས་དང་ནུས་པ་མ་ཆུང་ཞིག༔ ཐུགས་རྗེས་ཟུངས་ཤིག༔ སེམས་ཅན་ལས་ངན་པའི་དབང་དུ་མ་གཏོང་ཞིག༔ དཀོན་མཆོག་གསུམ་གྱིས་བར་དོའི་སྡུག་བསྔལ་ལས་བསྐྱབ་ཏུ་གསོལ༔ ཞེས་མོས་གུས་དྲག་པོའི་སྒོ་ནས་བདག་གཞན་ཐམས་ཅད་ཀྱིས་ལན་གསུམ་དུ་བྱའོ༔ དེ་ནས་བར་དོ་ཐོས་གྲོལ་དང་༔ བར་དོ་འཕྲང་སྒྲོལ་དང་༔ འཇིགས་སྐྱོབས་མའི་སྨོན་ལམ་རྣམས་བཏབ་པར་བྱའོ༔ སངས་རྒྱས་དང་བྱང་ཆུབ་སེམས་དཔའ་རྣམས་ར་མདའ་སྦྲན་པའི་སྨོན་ལམ༔ འཁོར་བ་མ་སྟོང་གི་བར་དུ་མ་རྫོགས་སོ༔ ས་མ་ཡ༔ ཞེས་ཨོ་རྒྱན་གྱི་མཁན་པོ་པདྨ་འབྱུང་གནས་ཀྱིས་སྦྱར་བ༔ མཚོ་རྒྱལ་གྱིས་ཟིན་བྲིས་སུ་བྲིས་ནས་ཀརྨ་གླིང་པས་སྒམ་པོ་དཔལ་གྱི་རི་བོ་ནས་གདན་དྲངས་པའོ༔
ཨོྃ་བརྒྱ་དགོན།
ཨོྃ་བརྒྱ་དགོན་ནི་སྡེ་རོང་ཁོངས་ཀྱི་འབྲི་གུང་བཀའ་བརྒྱུད་དང་རྙིང་མ་ཟུང་འབྲེལ་གྱི་དགོན་པ་ཞིག་གོ །
ད་དུང་གཟིགས།
རོང་བན། ༠༢:༤༧, ༡༧ ཟླ་བདུན་པ། ༢༠༡༡ (UTC)
རྡོ་བཅངས་དགོན།
རྡོ་བཅངས་དགོན་ནི་སྡེ་རོང་ཁོངས་ཀྱི་སྟག་ལུང་བཀའ་བརྒྱུད་དང་རྙིང་མ་བྱང་གཏེར་ཟུང་འབྲེལ་གྱི་དགོན་པ་ཞིག་རེད།
པར་རིས་མཛེས་ཁྱམས།
རོང་བན། ༠༢:༤༢, ༡༧ ཟླ་བདུན་པ། ༢༠༡༡ (UTC)
ཁོའོ་ལུ་ཧྲི།
ཁོའོ་ལུ་ཧྲི་ནི་སྐད་གྲགས་ཡོད་པའི་ཧྥ་རན་སིའི་དགོད་བྲོའི་ཟློས་གར་འཁྲབ་མཁན།
ཨན་ཇེ་ལི་ནའ་ཇོའོ་ལི།
ཨན་ཇེ་ལི་ནའ་ཇོའོ་ལི་ནི་ཨ་རིའི་འཁྲང་སྟོན་པ་ཞིག་ཡིན།
ནི་ཀོའོ་ལ་ཧུད་ལོ།
ནི་ཀོའོ་ལ་ཧུད་ལོ་ནི་ཧྥ་རན་སིའི་སྐྱེ་དངོས་གནས་ལུགས་རིག་པ་ཅན་དང་སྲིད་ཇུས་མཁས་པ་ཞིག་ཡིན།
༩༩ (གྲངས་ཀ།)
༩༩ནི་རང་བྱུང་གི་གྲངས་ཞིག་སྟེ་༩༨པའི་རྗེས་མ་དང་༡༠༠པའི་སྔོན་དུ་ཡིན།
པ་རའི་པི་ཏ།
པ་རའི་པི་ཏ་ནི་ཨ་རིའི་འཁྲབ་སྟོན་པ་ཞིག་༡༩༦༣ལོའི་ཟླ་བ་སྤྱི་ཟླ་༡༢པའི་ཚེས་༡༨ཉིན་སྐྱེས་པ་རེད།
༡༠༠ (གྲངས་ཀ།)
༡༠༠ནི་རང་བྱུང་གི་གྲངས་ཞིག་སྟེ་༩༩པའི་རྗེས་མ་དང་༡༠༡པའི་སྔོན་དུ་ཡིན།
ཀོའོ་ཤིན་ཅན།
ཀོའོ་ཤིན་ཅན་(རྒྱ་སྐད།: 高行健)ནི་ཀྲུང་གོའི་སྒྲུང་རྩོམ་མཁས་པ་ཞིག་དང་༡༩༤༠ལའོ་ཟླ་༡པོའི་ཚེས་༤པར་སྐྱེས་པ་ཞིག་ཡིན།
༡༠༡ (གྲངས་ཀ།)
༡༠༡ནི་རང་བྱུང་གི་གྲངས་ཞིག་སྟེ་༡༠༠པའི་རྗེས་མ་དང་༡༠༢པའི་སྔོན་དུ་ཡིན།
༩༨ (གྲངས་ཀ།)
༩༨ནི་རང་བྱུང་གི་གྲངས་ཞིག་སྟེ་༩༧པའི་རྗེས་མ་དང་༩༩པའི་སྔོན་དུ་ཡིན།
དུང་དཀར་བློ་བཟང་འཕྲིན་ལས།
རྩོམ་རིག་གི་ལོ་རྒྱུས་རགས་བཤད།
ཉི་ཟླ་གཡུང་དྲུང་།
ཉི་ཟླ་གཡུང་དྲུང་།
༄༅། །བོད་མིའི་ཁང་པའི་ཕྱི་སྒོའི་སྟེང་དུ་ཉི་ཟླ་གཡུང་དྲུང་གི་རི་མོ་འབྲི་སྲོལ་ཡོད། དེ་ནི་སྒོའི་སྟེང་དུ་མཛེས་རྒྱན་ཆེད་དུ་བྲིས་པ་ཙམ་མ་ཡིན་པར་དགོས་པ་ངེས་ཅན་ཡོད། གཡང་སྒྲུབ་ལས་ཚེ་ཡི་ཉི་མ་མི་ནུབ་རབ་ཏུ་གསལ། བསོད་ནམས་ཟླ་བ་ཡར་ངོའི་ཟླ་ལྟར་འཕེལ། རིགས་རྒྱུད་མི་འགྱུར་གཡུང་དྲུང་ལྟར་བརྟན་པ། བཀྲ་ཤིས་དེས་ཀྱང་དེང་འདིར་བདེ་ལེགས་ཤོག །ཅེས་གསུངས།གོང་གི་གསུང་ཚུལ་འདིར་གཞིགས་ན་སྒོའི་སྟེང་གི་ཉི་ཟླ་གཡུང་དྲུང་གི་རི་མོས་ཚེ་རིང་བ་དང༌། བསོད་ནམས་འཕེལ་བ། རིགས་རྒྱུད་འགྱུར་བ་མེད་པ་ལ་སོགས་པའི་རྟེན་འབྲེལ་མཚོན་གྱི་ཡོད་པ་གསལ་པོར་ཤེས་ཐུབ་བོ།། །།
མི་མཐུན་གཡུལ་རྒྱལ།
མི་མཐུན་གཡུལ་རྒྱལ།
༄༅། །མི་མཐུན་གཡུལ་རྒྱལ་ཞེས་པ་ནི། དགྲ་བཤེད་དུ་གྱུར་པའི་སྲོག་ཆགས་རིགས་གཉིས་རེ་གཟུགས་འདྲེས་མར་བྱས་པ་སྟེ། དེའི་མཚོན་དོན་ནི་མི་མཐུན་པ་ཐམས་ཅད་མཐུན་པར་བྱེད་ཅིང༌། ཡང་ན་མི་མཐུན་པའི་ཕྱོགས་ལས་རྣམ་པར་རྒྱལ་བའམ། མི་མཐུན་གཡུལ་ལས་རྣམ་པར་རྒྱལ་བའི་དོན་ཡིན། དེའི་རི་མོར། སེང་གེ་དང་བྱ་ཁྱུང་འདུས་པ་ལས་བྱུང་བའི་གངས་ཀྱི་སེང་གེ་ཁྱུང་གི་མགོ་དང་གཤོག་པ། ཁྱུང་རྭ་ནོར་བུ་འབར་བས་བརྒྱན་པ་ཅན། ཆུ་སྲིན་དང་དུང་འདུས་པ་ལས་བྱུང་བའི་ཆུ་སྲིན་དུང་གི་མཇུག་མ་ཅན་ནམ། ཆུ་སྲིན་དུང་ན་གནས་པའི་ཚུལ་ལ་མཇུག་མ་པ་ཏྲ་འཁྱིལ་བས་མཛེས་པ། ཉ་དང་སྲམ་འདུས་པ་ལས་སྲམ་གསེར་ཉའི་མགོ་ཅན་ལ་ཁ་སྤུ་དཀར་པོས་མཛེས་པ་བཅས་གསུམ་འབྲི་ཚུལ་ཁྱབ་ཆེ་ཞིང༌། ལ་ལས་དེའི་ཐོག་སྟག་དང་འབྲུག་འདུས་པ་ལས་རྒྱ་སྟག་ཁྲ་བོ་གཟིག་འདྲ་བ་ལ་འབྲུག་མགོ་ཅན་བྲིས་ཏེ་ ཕྱོགས་བཞིར་འགོད་སྲོལ་ཡོད་པའང་སྣང་ངོ༌།། །།
ཆུ་ཤུར་རྫོང་སློབ་འབྲིང་།
ཆུ་ཤུར་རྫོང་སློབ་འབྲིང་སྤྱི་བཤད།
ཆུ་ཤུར་རྫོང་‎ནི་ལྷ་སའི་ནུབ་ངོས་ཀྱི་མཉེས་ཐང་ལྷ་ཆེན་པོ་ནས། ཁ་རག་བྲག་དཀར་པོའི་བར་ཆུ་ཤུར་གྱི་ས་ཁོངས་སུ་རྩིས། ཆུ་ཤུར་རྫོང་སློབ་འབྲིང་ནི་ཆུ་ཤུར་རྫོང་མི་དམངས་སྲིད་གཞུང་ནུབ་ངོས་སྤྱི་ལེ་གཅིག་གི་སར། དེ་ཡང་བླ་ར་གྲོང་ཚོའི་བླ་རིའི་འོག་ཏུ་ཆགས་ཡོད།
ཆོས་འཁོར་དུས་ཆེན།
ཆོས་འཁོར་དུས་ཆེན།
༄༅། བོད་ཟླ་ ༦ ཚེས ༤ ཉིན་ནི་བདག་ཅག་གི་སྟོན་པ་ཤཱཀྱ་ཐུབ་པས་བཀའ་དང་པོ་བདེན་བཞིའི་ཆོས་ཀྱི་འཁོར་ལོ་བསྐོར་གནང་མཛད་པའི་དུས་ཆེན་ཁྱད་འཕགས་ཅན་ཞིན་ཡིན། དེ་ཡང་བདག་ཅག་གི་སྟོན་པོ་མཉམ་མེད་ཐུབ་པའི་དབང་པོ་རྡོ་རྗེ་གདན་དུ་མངོན་པར་སངས་རྒྱས་ནའང་ཆོས་ཀྱི་འཁོར་ལོ་བསྐོར་བའི་དུས་ལ་མ་བབས་པས་རེ་ཞིག་མི་སྨྲ་ནགས་སུ་བཞུགས་བར་དགོས་པའི་ཚེ། ལྷའི་དབང་པོ་བརྒྱ་བྱིན་དང་ཚངས་པས་གསེར་གྱི་འཁོར་ལོ་རྩིབས་སྟོང་འབར་བ་དང་། ཆོས་དུང་དཀར་པོ་གཡས་སུ་འཁྱིལ་བ་ཕུལ་ཏེ་ཆོས་འཁོར་བསྐོར་བར་བསྐུལ་བའི་གསོལ་བ་བཏབ་པ་ན། བོད་ཟླ་དྲུག་པའི་ཚེས་བཞི་ཉིན་དུས་ལ་བབས་པར་གཟིགས་ནས། ཡུལ་ཝཱ་རཱ་ཎ་སིའི་དྲང་སྲོང་ལྷུང་བ་རི་དྭགས་ཀྱི་ནགས་སུ་ཕེབས་ནས་འཁོར་ལྔ་སྡེ་བཟང་པོར་བཀའ་དང་པོ་བདེན་བཞིའི་ཆོས་ཀྱི་འཁོར་ལོ་ཐོག་མར་བསྐོར་གནང་མཛད། དེར་བརྟེན་ཉིན་མོ་འདི་བཞིན་འཛམ་གླིང་ཡོངས་ཀྱི་ནང་པ་སྤྱི་དང་ལྷག་པར། བོད་མི་ཚོས་ཁྱད་དུ་འཕགས་པའི་རྩ་ཆེན་དུས་ཆེན་ཞིག་ལ་ངོས་འཛིན་བྱེད་ཀྱི་ཡོད་ཅིང་། ཉིན་འདི་ནམ་ཤར་ལ་དེ་སྔ་བོད་གཞུང་ནས་ལྷ་ལྡན་སྤྲུལ་པའི་གཙུག་ལག་ཁང་ལ་མཆོད་སྤྲིན་སྣ་ལྔ་སྟོང་ཚར་རྒྱས་པ་དང་། ཐུགས་སྨོན་ཕྱོགས་མཐའི་ལྷ་ཁང་ཁག་ལ་མཆོད་འབུལ་དང་སྙན་ཤལ་བཅས་འབུལ་གནང་མཛད་ཀྱི་ཡོད་ལ། དེ་བཞིན་བོད་འདིར་ནང་པ་སངས་རྒྱས་ཀྱི་བསྟན་པ་ཐོག་མ་དང་བར་མཛད་པོ་ཆོས་རྒྱལ་མེད་དབོན་རྣམ་གསུམ་གྱི་བཀའ་དྲིན་དྲན་ཞིང་གུས་པ་ཆེན་པོས་ཆོས་རྒྱལ་སྲོང་བཙན་ སྒམ་པོའི་འཁྲུངས་བན་འཁྲུལ་པ་མེད་པ་དངུལ་རྒྱན་ཅན་བླ་ཕྱག་བཀར་སྟེང་ནས་གདན་ཞུས་ལྷ་གཉེར་ལས་དྲུང་ནང་གཟན་ཡོངས་རྫོགས་དང་། དཔལ་གསོལ་མ་བཅས་ནས་ཕོ་མོའི་ཆས་གོས་གནའ་བོའི་སྲོལ་བཟང་ཉམས་པ་མེད་པ་གཟབ་གྱོན་གྱིས་སྤྲུལ་པའི་གཙུག་ལག་ཁང་གི་བར་ཁང་ཆོས་རྒྱལ་སྲོང་བཙན་སྒམ་པོ་ང་འདྲ་གསུང་ བྱོན་མའི་སྤྱན་སྔར་མཆོད་འབུལ་གཟབ་རྒྱས་དང་འབྲེལ་འཁྲུངས་གླུ་རྒྱས་པ་ཕུལ། དེ་ནས་རྩེ་ཕོ་བྲང་དང་། ནོར་གླིང་དུ་བཅར་ཏེ་དྲུང་བཞེས་ཐོག་མཇལ་བཅར་གྲལ་འཁོད། གསོལ་ཇ་བཞེས་འབྲས་ཕེབས། ཆོས་རྒྱལ་འཁྲུངས་བན་ནང་ནས་དྲུང་བཞེས་ཡོངས་རྫོགས་ལ་བྱིན་རླབས་འཁྲུངས་ཕུད་རིམ་པ་བཞིན་ཕུལ་ཏེ་དགྱེས་བཞེས་ཕུད་གཏོར་གནང་བ་སོགས་མཛད་ཀྱི་ཡོད། དད་ལྡན་མི་མང་རྣམས་ནས་རྩེ་ཕོ་བྲང་དང་། གཙུག་ལག་ཁང་། ལྕགས་པོ་རི་ལ་སོགས་ལྷ་ས་ཁུལ་དང། ཉེ་སྐོར་ལྷ་ལུང་རི་ཁྲོད། དགོན་གསར་རྩེ་ཤོད་ལ་སོགས་པའི་རི་ཁྲོད་ཁག་དང་དགོན་པ་ཁག །ཆོས་སྡེ་ཁག་བཅས་ཚང་མར་གནས་མཇལ་དུ་རྐང་ཐང་ལ་བསྐྱོད་དེ་དགོང་དྲོ་ལྷ་སར་ཕྱིར་ལོག་སྐབས་གཞོན་ནུ་མ་རྣམས་ཀྱིས་སེ་འབྲུའི་སྤ་ཕྲུག་དང་། ཕྲེང་བ་བཟོས་ཏེ་འདོགས་པ། ལྗོན་ཤིང་གི་འཁར་བ་འཁྱེར་ཏེ་གཞས་རྣམ་ཐར་གཏོང་བཞིན་ཡོང་སྲོལ་ཡོད། ནང་མི་རྣམས་ནས་ལྷ་སའི་བྱང་རྒྱུད་གཤོངས་ཁ་གླིང་ཀ་དང། ཀརྨ་དགོན་གསར། གྲྭ་ཕྱི་གླིང་ཀ་སོགས་ཕན་ཚུན་གླིང་ཀར་གུར་དང་བྱ་གཡབ་སོགས་གྲ་བསྒྲིགས་ཐོག་གདན་ལྕོག་དང་ཁ་ལག །ཇ་ཆང་ཕུན་སུམ་ཚོགས་པ་འཁྱེར་ཏེ་བསུ་བར་ཡོང་ནས་སྤྲོ་སྐྱིད་གཏོང་མི་མང་པོ་ཡོད། དེ་མཚུངས་འདི་གི་བཙན་བྱོལ་གཞུང་ནས་ཀྱང་གནའ་སྲོལ་བཟང་པོ་མི་ཉམས་རྒྱུན་འཛིན་དང་།བདག་ཅག་གི་སྟོན་པ་སངས་རྒྱས་ཀྱི་བཀའ་དྲིན་རྗེས་དྲན་སླད་ཉིན་དེར་ལས་ཁུངས་ མ་ལག་དང་བཅས་པ་གུང་གསེང་གཏོང་གནང་མཛད་དེ་སྤྱི་མཐུན་བསོད་ནམས་དང་ཡེ་ཤེས་ཀྱི་ཚོགས་བཟང་པོ་གསོག་གནང་མཛད་བཞིན་ཡོད་པ་བཅས།། །།
རི་དྭགས་ཆོས་འཁོར།
རི་དྭགས་ཆོས་འཁོར།
༄༅། །ང་ཚོ་བོད་རིགས་རྣམས་མཆོད་མཇལ་དུ་ཕེབས་སྐབས། ཐོག་མར་དགོན་པའི་ཚོམ་ཆེན་གྱི་ཡང་སྟེང་དུ་རི་དྭགས་ཕོ་མོ་གཉིས་ཀྱིས་རྩིབས་མ་བརྒྱད་ལྡན་གྱི་འཁོར་ལོ་གཅིག་ལ་རྩེ་གཅིག་ཏུ་བལྟས་ནས་སྡོད་པའི་གཟུགས་བརྙན་ཡིད་དུ་འོང་བ་ཞིག་མཐོང་རྒྱུ་ཡོད་པ་དེས་ཡང་སྙིང་ཅི་ཞིག་མཚོན་པ་ཡིན་ནམ་ཞེ་ན། རྩིབས་མ་བརྒྱད་ལྡན་གྱི་འཁོར་ལོས་ནི་སངས་རྒྱས་ཀྱིས་ཆོས་ཀྱི་འཁོར་ལོ་བསྐོར་བ་མཚོན། དེའི་གཡས་གཡོན་རི་དྭགས་ཕོ་མོ་གཉིས་ནི་བསེ་རུ་ཡིན་ཏེ། བྱང་ཆུབ་སེམས་དཔའི་སེམས་རྒྱུད་བཞིའི་གྲས་བསེ་རུའི་སེམས་སྐྱེད་ཀྱིས་ཆོས་རྩེ་གཅིག་ཏུ་ཉན་པ་མཚོན་པ་ཡིན། དབུས་ཀྱི་རྩིབས་མ་བརྒྱད་ལྡན་གྱི་འཁོར་ལོའི་ལྟེ་བས་བསླབ་པ་གསུམ་གྱི་ནང་ནས་ཚུལ་ཁྲིམས་ཀྱི་བསླབ་པ་མཚོན་པ་དང༌། བར་གྱི་རྩིབས་མ་བརྒྱད་པོ་ནི་ཤེས་རབ་ཀྱི་བསླབ་པ་དང་འཕགས་ལམ་ཡན་ལག་བརྒྱད་མཚོན། མཐའི་མུ་ཁྱུད་ཀྱིས་ནི་ཏིང་ངེ་འཛིན་གྱི་བསླབ་པ་མཚོན་པ་ཡིན། སངས་རྒྱས་ཀྱི་བཀའ་ཡོད་དོ་ཅོག་བསླབ་པ་གསུམ་དང༌། འཕགས་ལམ་ཡན་ལག་བརྒྱད་དུ་མ་འདུས་པ་མེད། རི་དྭགས་ཕོ་མོ་གཉིས་ཀྱིས་ཐབས་དང་ཤེས་རབ་མཚོན་ཏེ་ཐབས་ཤེས་ཟུང་འབྲེལ་གྱི་ལམ་ལ་བརྟེན་ནས་སངས་རྒྱས་ཀྱི་གོ་འཕང་ཐོབ་པ་མཚོན་བྱེད་ཡིན། མདོར་ན་འཛམ་གླིང་གི་ཆོས་ལུགས་ཁང་དང༌། དེ་བཞིན་རྒྱལ་ཁབ་སོ་སོར་རྟགས་མ་རེ་ཡོད་པ་བཞིན་རི་དྭགས་ཆོས་འཁོར་ནི་ནང་པ་ སངས་རྒྱས་པའི་རྟགས་མ་ལྟ་བུ་ཡིན།། །།
ཚད་མ་རིགས་གཞུང་རྒྱ་མཚོ།
གཞུང་གི་མཚན།
༄༅། ཚད་མ་ལེགས་པར་བཤད་པ་ཐམས་ཅད་ཀྱི་ཆུ་བོ་ཡོངས་སུ་འདུ་བ་རིགས་པའི་གཞུང་ལུགས་ཀྱི་རྒྱ་མཚོ་ཞེས་བྱ་བ།
གཞུང་ཚད་དང་དཔེ་སྐྲུན།
གླེགས་བམ་དང་པོ། ཐོག་མར་དགར་བ་ཀླད་ཀྱི་དོན་ལ་མཆོད་བརྗོད། མཚན་དོན། འགྱུར་ཕྱག རྩོམ་པ་དམ་བཅའ་བ། བར་དུ་དགེ་བ་གཞུང་གི་དོན་ལ་ལེའུའི་འབྲེལ་དང་། འབྲེལ་བ་ཅན་ལེའུ་སོ་སོའི་གཞུང་བཤད་མདོར་བསྟན་པ། ལེའུ་དང་པོ། བཅོམ་ལྡན་འདས་ཚད་མའི་སྐྱེས་བུར་གྲུབ་པ་ཞེས་བྱ་བ་ཀུན་ལས་བཏུས་ཀྱི་བཤད་པའི་དབང་དུ་བྱས་པ། ལེའུ་གཉིས་པ། ཚད་མ་ཀུན་ལས་བཏུས་པ་རྣམ་པར་འགྲེལ་པ་མངོན་སུམ་རྒྱ་ཆེར་བཤད་པ། གླེགས་བམ་གཉིས་པ། ལེའུ་གསུམ་པ། ཚད་མའི་མདོ་ཀུན་ལས་བཏུས་པ་སྡེ་བདུན་གྱི་སྒོ་ནས་རང་གི་དོན་རྗེས་སུ་དཔག་པ་རྣམ་པར་བཤད་པ། ལེའུ་བཞི་པ། ཚད་མ་ཀུན་ལས་བཏུས་ཀྱི་གཞན་དོན་རྗེས་སུ་དཔག་པ་བཤད། ཐ་མར་དགེ་བ་རྩོམ་པ་མཐར་ཕྱིན་པའི་བྱ་བ། སྔར་དྭགས་པོ་ལེགས་བཤད་གླིང་གི་དཔར་མ་དང་ཁམས་སྡེ་དགེ་དཔལ་སྤུངས་དགོན་གྱི་དཔར་མ་ཡོད་ཀྱང་། བར་ལམ་དཔར་ཤིང་ཡོངས་རྫོགས་རྩ་མེད་དུ་སོང་ཁར། པར་དུ་བཏབ་པའི་པར་ཡང་དཔལ་སྤུངས་དགོན་པའི་དཔར་མ་འདི་ཁོ་ན་མཁས་པའི་དབང་པོ་ཁྲོ་རུ་ཚེ་རྣམ་མཆོག་གི་གཟིགས་དཔེའི་ཁོངས་ན་བཞུགས་པ་གཡར་གནང་ཞུས་ཏེ་སྤྱི་ལོ༡༩༨༧ལོར་བོད་ལྗོངས་སྤྱི་ཚོགས་ཚན་རིག་ཁང་བོད་ཡིག་དཔེ་རྙིང་དཔེ་སྐྲུན་ཁང་ནས་བསྐྲུན་པ་འདི་ཉིད་མཐོང་ཆོས་སུ་གྱུར་པའོ། །
དར་ལྕོག
བོད་མིས་ལ་རྩེ་དང་ཁང་བའི་ཡང་ཐོག་གྲོང་ཁྱིམ་དང་། སྒོ་མཆོར་གྱི་མདུན་དུ་དར་ལྕོག་དང་དར་ཆེན་འཛུགས་སྲོལ་ཡོད་པ་དེ་ནི་བོད་མིའི་གནས་ཡུལ་ཁོ་ན་ལས་གཞན་དུ་མཐོང་རྒྱུ་མེད་པའི་ཐུན་མོང་མ་ཡིན་པའི་ཡུལ་སྲོལ་གོམས་གཤིས་ཤིག་ཡིན་པས། དར་ལྕོག་ཡོད་ན་དེ་གར་བོད་མི་ཡོད་པ་གཏན་འཁེལ་ཡིན། དར་ལྕོག་ནི་དར་རམ་རས་ཀྱི་སྟེང་དུ་གཟུངས་སྣ་ཚོགས་དཔར་ནས་རི་རྩེ་དང་ལ་ཁ།ཡང་ན་སྒོ་ཁང་གི་ཀླད་སོགས་རླུང་བུ་རྒྱུ་ས་ཀུན་ཏུ་བསྐྱོད་པ་དེ་ལ་ཟེར།བཤད་རྒྱུན་ལ་ལར་དར་ལྕོག་ཐོག་མར་དམག་གི་རྟགས་དང༌།ཡང་འགའ་རེས་ས་རྟགས་ཡིན་པ་ཕྱིས་སུ་ཆོས་ལུགས་ཀྱི་ཕྱག་སྲོལ་དུ་གྱུར་ཚུལ་བཤད་པར་དཔྱད་རྒྱུ་ཡོད་དོ།